Beats: Rhythm Game Paling Mudah Atau Paling Susah Ikut Citarasa Korang!

Jom kita baca review ringkas rhythm game bagi platform Android ini – Beats, Advanced Rhythm Game!

Piano Tiles 2. Sumber
Sebelum letusan Piano Tiles 2 (iOS / Android) di pasaran smartphone, Tap Tap Revenge (TTR, sudah dihentikan) adalah rhythm game klasik bagi platform mobile. Waktu itu, permainan mengetik (tap) nota muzik yang jatuh dari atas ke bawah skrin ini memerlukan ketenangan, fokus dan kejituan mengetik dengan pantas! Cukup mempesonakan!
Tap Tap Revenge. Sumber
Sejak TTR dihentikan pembangunannya, amat sukar mencari pengganti rhythm game mobile dengan paparan 60fps, difficulty setting berbeza dalam lagu yang sama, top-down 3 lane ikonik dan muzik yang memukau. Kalau ada, penulis teringin untuk memainkan semula cabaran House Music dari Benny Bennasi – setiap nota dalam difficulty Extreme dah dihafal oleh penulis.
Rhythm games secara perlahan mulai pudar dari minda sehinggalah ketibaan Piano Tiles 2 – namun ia belum cukup mengembalikan nostalgia penulis. Ada ke game yang boleh mengembalikan zaman kegemilangan rhythm game mobile seperti dahulu?
Tiba-tiba penulis teringat sebuah game yang diperkenalkan oleh senior di sekolah dahulu. Ia seperti Super Dancer Online Extreme (SDO-X) dengan keupayaan memasukkan lagu sendiri (stepfile), dan 4 lane yang merubah gameplay dengan amat drastik!
Selepas pencarian di Google Play, installation sekejap kemudian terpinga-pinga sekejap di menu utama, penulis ketip “Start”, dan bermulalah perjalanan penuh nostalgia.
Okay, Story Time’s Over.
Jom, kita review Beats, Advanced Rhythm Game (Android) – sebuah game port Stepmania bagi platform Android yang dibangunkan oleh Keripo ini. Kerana ianya port dari Stepmania, ianya hampir sama dengan kebanyakan rhythm game lain seperti Dance Dance Revolution dan ia juga mempunyai game mode seperti game osu!.
“Apakah itu Stepmania?” Stepmania ialah simulator bagi original Dance Dance Revolution (DDR) untuk platform PC yang dihasilkan oleh Konami. Stepmania secara asasnya mengekalkan aspek gameplay DDR, tetapi diberi nafas baru dengan keupayaan modding. Sesiapa saja boleh membina stepfile mereka sendiri, membuat nota tersendiri, membuat effects, ataupun merubah keseluruhan app – terima kasih kepada status “open source project” Stepmania.
Ini ialah contoh gameplay Stepmania. Moga cuba tutup mulut lepas usha video di bawah ni. Nanti tercekik lalat, kalau tak tercekik air atau makanan yang dikunyah waktu menonton video ini.
https://youtu.be/BQYBzEreO5k?t=1m38s
Beats direka secara spesifik untuk Android. Maaf ya pengguna iOS. Developer Beats ada projek bernama Beats 2 untuk support iOS, tapi dah discontinued. Beats ini juga, seperti Stepmania, ialah sebuah “open source project”. Sesiapa boleh ubah kod game ini dan lakukan apa sahaja perubahan yang terlintas di hati.
Gameplay

Apa yang membuatkan Beats istimewa ialah variasi game mode-nya. Ia juga turut mempunyai gamemode osu! yang tersendiri dengan support file .osu yang boleh dimainkan secara DDR dan juga sebaliknya. Boleh dikatakan, “Best of both worlds”. Tetapi walaupun osu! Beats di dalam peringkat “experimental“, versi game Beats ini adalah yang terakhir.
Beats boleh memainkan apa sahaja stepfile yang juga disokong oleh Stepmania. Best kan? Kalau korang ketagihan Stepmania atau serupa (contohnya SDO-X), Beats boleh dianggap sebagai portable dosage korang. Dan korang boleh pilih antara puluhan ribu stepfile untuk dimuatkan dalam game kerana komuniti Stepmania masih lagi menghasilkan stepfile hingga ke hari ini!
Korang juga boleh buat stepfile korang sendiri dengan tutorial yang ada di YouTube. Pada mulanya, memang agak mengelirukan dan walaupun hanya membuat satu stepfile sahaja dalam satu difficulty, ia boleh memakan masa berjam-jam dalam pembuatan. Penulis first try mengambil masa dalam 6 jam. Agak memenatkan, tetapi apabila korang load stepfile yang dihasilkan dalam Beats dan main, korang boleh rasa sensasi pencapaian dan rasa awesome kerana korang sendiri yang menghasilkan stepfile itu.
Kalau korang berminat, korang boleh download stepfile penulis! Ini part yang best pasal game ini, kamu boleh share ciptaan kamu pada kawan-kawan, keluarga, jiran atau orang yang tak dikenali!
(ZFX EpEDMic.rar , 37MB)
Nota 1: Kesemua lagu adalah dalam level Hard hingga Challenge. Saya tidak plan untuk membuat difficulty lain kerana ia boleh mengambil masa yang lama untuk membuatnya.
Nota 2: WIP itu maknanya Work in Progress, maknanya stepfile tu tak siap. Kamu boleh cuba main dalam keadaan seadanya, tetapi mungkin agak janggal sedikit kerana mungkin ada bahagian yang terlalu senang, ada jurang yang janggal dan sebagainya.
Seni Grafiknya Macam Mana?
Bukan satu revolusi yang terhebat, namun grafik agak simple tapi fresh. Dalam ‘Settings’, ada opsyen untuk tukar layout nota kepada original atau custom. Kalau korang mahir dalam selok belok modifying fail dalam game, korang boleh tambah nota custom yang tersendiri!
Ada Benda Yang Tak Kena Ke?
Adoi… spoill ah…
Game ini juga tidaklah sempurna, dengan nota Hold yang agak buggy. Pengalaman korang mungkin berbeza, tetapi setelah main banyak phone yang beraneka, saya boleh perasan sedikit bug itu dalam beberapa fon. Selalunya, ia berlaku apabila nota Hold tidak dihabiskan dengan sempurna, dan kadangkala boleh mengakibatkan kerosakkan streak yang terkumpul. Dengan pengalaman yang sedia ada, penulis mengsyorkan korang habiskan dulu nota Hold dengan betul (sampai ke ekornya) atau korang boleh mematikan nota Hold secara keseluruhan di “Modifiers dalam menu “Settings”.
Sebaliknya, nota Hold itu juga boleh diekslpoitasi. Jika nota Hold itu pendek, dalam jangka masa 0.5 saat kebawah, korang boleh ketip seperti nota biasa sahaja tanpa ragu dan risau. Selain itu, korang boleh lepaskan nota Hold dan sambung kembali nota itu, asalkan tidak lebih dari 0.5 saat, sebelum ia menjadi “Not Good” dan merosakkan combo korang.
Pengalaman bermain juga berbeza dalam smartphone yang berlainan. Penulis pernah main Beats di Samsung Galaxy V dan mendapat FC dalam difficulty Challenge dengan senang sekali, walhal di smartfon sendiri (Sony Ericsson – Live with Walkman) amat sukar sekali untuk penulis dapat FC pada lagu yang sama. Memang waktu reaksi smartphone penulis agak lambat berbanding standard smartphone zaman kini.
Walaupun demikian, game ini boleh support versi Android dari 2.0 dan ke atas. Developer menghasilkan game ini untuk disokong oleh kebanyakan versi Android. Jadi, bagi smartphone Android lama itu, game ini boleh dikira sebagai wajib-install.
Beberapa perkara yang mungkin tiada dalam Beats jika dibandingkan dengan Stepmania ialah leaderboards. Konsep kompetitif adalah jiwa raga rhythm game. Persaingan untuk mendapat skor yang tertinggi dan mencapai FC (full combo) membuatkan rhythm game amat addictive.
TOTAL DOMINATION!!!!
Apa Lagi Yang Best?

Game ini percuma dan tiada iklan! Game mobile percuma bukanlah suatu kejutan bagi zaman ini, kerana kebanyakkan game mobile itu percuma kerana ia menggunakan iklan sebagai ganti harga. Tetapi keburukannya melebihi positif dalam aspek ini. Beberapa kali sudah penulis rasa marah dan hampa dengan game yang menggunakan iklan yang boleh menyedut data tanpa amaran.
Apakah perasaan korang apabila game yang kamu baru install sedut data 3 kali ganda saiz game itu sendiri? Tak ke berang? Sebaliknya, Beats adalah percuma, dan dalam patch note yang terakhir, dia membuang iklan yang ada di dalam game. Bolehlah korang semua menghirup nafas lega dari segala bebanan yang boleh berlaku ketika main game beriklan sebegitu.
Kata Akhir
Beats mendapat 5/5 bintang daripada penulis kerana tidak mempunyai bloat-features yang ada dalam kebanyakan mobile apps masakini seperti iklan, background activity yang boleh sedut data dengan senyap serta memanaskan smartphone. Hanya base game, simple and straight to the point controls, dan BERLAMBAK pilihan muzik yang boleh dicari dan dimuat turun untuk korang dominasi! (…atau ia mendominasi korang, GLHF!)
– Memerlukan perubahan settings yang tepat untuk mendapatkan pengalaman yang menyeluruh dan selesa.
– Nota Hold yang agak buggy. Boleh merosakkan combo yang dihasilkan.
– Interface yang kurang friendly pada yang bukan berpengalaman dalam “file-exploring”di menu ‘Select Song’ dan ‘Settings’.
– Hanya pada platform Android.
– Tiada ranked scoreboard dalam bentuk online, mahupun offline.
+ PERCUMA!
+ Familiariti kepada mereka yang berpengalaman dalam Stepamania atau sewaktu dengannya.
+ Terdapat berpuluh ribu lagu yang ada di internet yang boleh dimuat turun secara percuma.
+ Tiada iklan. Jimat data!
+ Tiada transactions atau modal Beli-untuk-menang. Skill sahaja, guys.
+ Support versi Android yang luas, bermula dari versi 2.0.
PS;MB*: Beats ialah port Stepmania khas untuk Android sahaja dan ianya AWESOME!
*Panjang Sangat; Malas Baca


Jom Berkenalan Dengan Fortune Valley, Lokasi Open-World Need for Speed Payback Yang Luas Dalam Video Terbaru Ini

Dua bulan lagi, kita akan kembali ke dalam dunia Need for Speed yang cukup besar dan luas!

EA telah mengeluarkan sebuah video terbaru, memperkenalkan lokasi yang menjadi tempat permainan kita semua dalam Need for Speed Payback. Sebuah lokasi rekaan yang digelar Fortune Valley ini akan menyajikan sebuah dunia, perjalanan dan pengalaman yang sangat luas dan indah.
Paling penting, dalam video ini, Ghost Games telah menceritakan serba sedikit, apakah yang boleh kita lakukan dalam game ini, seperti tempat-tempat mengubahsuai kereta, berlumba dengan kumpulan-kumpulan yang lain dan bermacam lagi.
Dengan latar belakang “kota dosa” yang dipaparkan, kita boleh mengagak bahawa Fortune Valley ini adalah mengambil latar belakang Las Vegas dari dunia sebeanr. Korang boleh saksikan video ini di bawah:

Need for Speed Payback akan dilancarkan di PC, PS4 dan Xbox One pada 10 November 2017.
JomBaca: Ini Adalah Keperluan Spesifikasi Untuk Need for Speed Payback Di PC


Battlefield V: Boleh Beli or Boleh Blah!?

Battlefield V memiliki keistimewaannya yang tersendiri dalam letak duduknya dalam siri game Battlefield.

Buat pertama kalinya sejak Battlefield yang pertama, Battlefield 1942 dilancarkan, DICE kembali ke latar belakang Perang Dunia Kedua (WW2) melalui Battlefield V.
Dalam sejarah panjang siri Battlefield, sudah ada Battlefield 2, Battlefield 3, Battlefield 4 dan Battlefield 1. Selain giliran nombor yang tidak mengikut urutan, ada satu lagi kekeliruan yang timbul, iaitu penggunaan sistem nombor roman dalam Battlefield V. Ramai yang tertanya, kenapa “Battlefield V”, dan bukan menggunakan nombor seperti biasa, iaitu “Battlefield 5”.
‘V’ tersebut menandakan simbol jari yang dipopularkan oleh Perdana Menteri Britain, Winston Churchill semasa Perang Dunia Kedua. Dalam satu kenyataan, DICE berkata, “Dua jari dinaikkan (seperti ‘peace’) mewakili ‘V for Victory’. Frasa dan tanda ini pernah dipopularkan oleh Winston Churchill dan banyak digunakan oleh sekutuya semasa Perang Dunia Kedua. Ia juga adalah kenapa kami memilih untuk menggunakan sistem nombor roman berbanding nombor 5 untuk judulnya.”
Itu serba sedikit tentang apakah signifikannya judul game Battlefield V ini, bagi korang yang masih tertanya. Untuk mengetahui apakah pembaharuan yang dibawakan mereka dalam sebuah lagi game WW2 ini, jom baca reviu ini sehingga habis!
Semangat Berpasukan Tinggi

Satu kelainan yang benar-benar memberikan nafas baru kepada siri Battlefield kali ini ialah bagaimana BFV membawakan semangat berpasukan dalam satu-satu skuad — atau dalam kata lain, penekanan terhadap “squad play”.
Elemen paling menonjol dalam BFV yang diketengahkan dalam squad play ini ialah semua pemain dalam satu-satu skuad kini boleh revive mana-mana pemain dalam skuad yang sama, tidak mengira sama ada korang sedang menggunakan kelas Medic ataupun bukan. Apa yang membezakan antara revive dari Medic dengan yang bukan ialah Medic akan mengambil masa yang lebih singkat untuk menghabiskan animasi revive tersebut berbanding yang bukan Medic.
Menambahkan rencah sempurna kepada permainan revive ini apabila satu lagi mekanisme baru yang ditambah iaitu pemain yang “down” (sudah mati ditembak musuh tapi masih boleh di-revive) boleh menekan butang sama ada untuk skip menunggu revive atau tunggu sedikit lama lagi untuk memberikan peluang pemain lain untuk revive dirinya. Dalam masa menunggu untuk di-revive ini, pemain tersebut boleh melihat kawasan sekeliling (walaupun terhad) bagi berkomunikasi dengan rakan-rakan lain tentang lokasi terkini musuh.

Mekanisme baru ini sebenarnya sekaligus telah membuatkan para pemain untuk lebih “stick together” dalam satu-satu skuad. Hal ini kerana tanpa mereka sedar, mereka tahu yang mereka sentiasa boleh revive skuad mereka, walaupun mereka tidak menggunakan Medic.
Hubungan yang erat dalam skuad ini semakin dirasai apabila DICE mengambil keputusan untuk mengurangkan kembali bilangan pemain dalam satu-satu skuad kepada hanya 4 pemain (bukan lagi 5 pemain dalam satu skuad seperti BF4 dan BF1) — kembali menggunakan formula yang kali terakhir digunakan dalam Battlefield 3. Bak kata orang, lebih kecil kumpulan rakan, kita lebih mengenali antara satu sama lain, ya tak?
Walaupun penulis faham mengapa DICE mengambil keputusan untuk mengecilkan bilangan pemain dalam skuad, penulis secara peribadi kurang gemar dengan tindakan ini. Sebagai seorang yang mempunyai rakan yang ramai bermain siri Battlefield, penulis merasakan maksimum 5 pemain dalam satu skuad adalah satu bilangan yang lebih sesuai. Biarlah pemain sendiri putuskan sama ada untuk mempunyai 4 atau 5 pemain dalam skuad mereka.
Suasana WW2 Yang Cukup Mantap

Seperti kebiasaan, DICE sentiasa membawakan satu pengalaman peperangan yang cukup mengasyikkan. Begitu juga dalam BFV, suasana WW2 telah diadun dengan sangat mantap — menggabungkan segala aspek yang ada seperti lagu latar, destructions, rekaan mode dan map serta grafik yang memukau.
Salah satu elemen yang dipertingkatkan dengan amat baik berbanding siri-siri Battlefield sebelum ini ialah destructions yang dibawakan kelihatan lebih bebas dan fleksibel. Rekaan dan animasi yang dipaparkan semasa kemusnahan bangunan-bangunan dalam BFV mewujudkan satu suasana realistik yang sungguh padu. Kemusnahannya terasa lebih teliti, dan lebih mengagumkan apabila serpihan-serpihan runtuhan turut boleh membunuh pemain lain.

Rekaan mode dan map yang ditampilkan kali ini juga diperkemas dengan baik, sesuai dengan tema WW2. Bagi merasai pengalaman, kehuru-haraan, detik-detik cemas dan taktikal semasa WW2, semestinya mode Grand Operations menjadi pilihan yang terbaik. Mempunyai sedikit naratif yang menceritakan apakah yang terjadi semasa WW2 sebenar, serta rekaan gameplay menyerang dan bertahan yang direka khas berbanding mode-mode lain, Grand Operations sememangnya satu mode yang memiliki segala butiran WW2 yang lengkap untuk para pemain rasai.
Kereta Kebal Terlalu Underpowered?

Perkara ini sebenarnya satu isu yang sering menghantui DICE. Apabila sesuatu yang menjadi overpowered, kemudian mereka akan “membaikinya” menjadi sesuatu yang terlalu underpowered pula. Bukan semua, tetapi adalah beberapa kes yang sering terjadi.
Salah satu daripadanya ialah isu gameplay kereta kebal. Dalam BF1, semua sudah mengetahui bagaimana overpowered-nya sesebuah kereta kebal itu. Di sebalik teknologi yang sangat terhad semasa Perang Dunia Pertama, kekuatan kereta kebal yang ada dalam BF1 membuatkan ia tidak masuk akal. Disebabkan itu, DICE ingin mengurangkan kekuatan kereta kebal dalam BFV, dan seperti dijangka, ia kini menjadi terlalu underpowered pula.
Pandangan ini pastinya sesuatu yang relatif, berdasarkan tahap “kebencian/kesukaan” para pemain kepada kereta kebal. Makna kata, sekiranya korang seorang yang tidak suka membawa kereta kebal, pastinya kekuatan yang dikurangkan dalam BFV ini membuatkan korang tersenyum, dan di pihak sebelah pula, bagi korang yang gemar memandu kereta kebal, nerf ini pastinya sesuatu yang mendukacitakan.
Pada pandangan penulis secara peribadi, ya, kereta kebal dalam BF1 sememangnya terlalu overpowered. Tetapi, mengurangkannya seperti apa yang ada dalam BFV kini adalah sesuatu yang menidakkan hakikat sebenar sesebuah kereta kebal itu sendiri. Kereta kebal sepatutnya menjadi sebuah jentera fizikal yang digeruni, ditakuti, tetapi suasana dalam BFV pada waktu ini tidaklah seperti itu.
Pemain dengan bersenang-lenangnya boleh lalu sahaja di hadapan kereta kebal tanpa merisaukannya kerana mekanisme kereta kebal itu yang mempunyai pusingan turret yang lembab dan pergerakan keseluruhan kenderaan yang juga lambat — membuatkan kereta kebal dipandang hanya seperti “kenderaan yang ada senjata” sahaja.
Time-To-Kill Yang Sempurna

Bagi korang yang tidak mengetahui apakah itu mekanisme time-to-kill (TTK), ia sebenarnya adalah waktu yang diambil oleh seseorang pemain untuk mendapatkan “kill” apabila melepaskan tembakan ke arah musuh. Setiap senjata mempunyai statistik TTK-nya yang tersendiri.
Dalam BFV, ia telah dikurangkan berbanding siri-siri Battlefield sebelum ini. Maksudnya, para pemain akan mengambil masa yang amat singkat/sedikit peluru untuk mendapatkan kill — dan secara logiknya, musuh juga boleh kill korang dengan pantas juga.
Komuniti Battlefield berbelah-bahagi dalam perbincangan ini. Ada yang mahukan TTK kembali seperti Battlefield sebelum ini, dan satu pihak lagi mengatakan yang ia sudah cukup baik. Bagi penulis, TTK dalam BFV pada waktu ini adalah di tahap yang terbaik. Janganlah diubah lagi kerana kalau terasa cepat sangat mati disebabkan TTK yang amat rendah ini, git gud sajalah guys.
Minggu Pelancaran Yang Lancar

Siri Battlefield cukup terkenal dengan minggu pelancaran yang menimbulkan “malapetaka”. Dari Battlefield 3, Battlefield 4, hinggalah ke Battlefield 1, beberapa minggu pertama pasti akan dipenuhi dengan bug dan glitches yang menjengkelkan seperti kesukaran masuk ke dalam server, sering disconnect dengan server dan macam-macam lagilah.
Untuk BFV pula, ia amat melegakan apabila minggu pelancarannya boleh dikatakan agak stabil dan baik, sekurang-kurangnya apa yang dialami oleh penulis sendiri. Bukanlah nak kata ia satu pelancaran yang tanpa bug dan glitches kerana game yang baru dikeluarkan pasti tidak akan dapat lari daripadanya, tetapi, masalah yang penulis temui adalah sangat minima jika dibandingkan dengan waktu pelancaran dalam siri-siri Battlefield sebelum ini.
Lebih membuatkan para pemain di Asia Tenggara ini umpama menerima satu rahmat adalah apabila DICE buat pertama kalinya dalam sejarah francais Battlefield menyediakan server Singapura. Semestinya, setiap kali perlawanan Battlefield V sekarang terasa sangat lancar kerana ping yang sentiasa berada di bawah 20. Terima kasih, DICE.
War Stories… Meh

Sama ada korang suka ataupun tidak, BFV sememangnya mempromosikan War Stories, bahagian single-player story, dengan agak rancak. Selepas memberikan satu pengalaman penceritaan perang yang boleh dikatakan menarik dalam Battlefield 1, penulis meletakkan harapan yang agak tinggi untuk War Stories dalam BFV kali ini.
Walau bagaimanapun, harapan yang tinggi ini nampaknya telah dikecewakan. 3 War Stories yang disajikan ini terasa seperti sebuah kerja yang disiapkan dengan tergesa-gesa, tidak mempunyai aura yang cukup mendalam untuk memberikan kesan kepada penulis. Dengan senangnya penulis boleh katakan yang War Stories dalam BF1 jauh lebih baik berbanding apa yang ditampilkan dalam BFV.
Bukan jalan ceritanya sahaja, malah War Stories turut dipenuhi dengan bug dan glitches. Ada satu bahagian di mana penulis termasuk ke bawah dasar map. Apa yang lebih menyakitkan hati apabila telah reload last checkpoint beberapa kali, isu ini masih lagi berlaku. Penulis perlu menunggu sehingga keesokan harinya untuk menyambungnya tanpa gangguan ini.

Penulis sebenarnya masih lagi musykil mengapa EA dan DICE masih mahu mengeluarkan story single-player untuk Battlefield — sebuah francais game yang pada asalnya memang sentiasa fokus kepada online multiplayer. Segala tenaga, masa dan perbelanjaan yang ditaburkan untuk membangunkan War Stories, bagi pendapat penulis, sebenarnya boleh difokuskan lagi untuk memantapkan lagi online multiplayer.
Segala aset yang dikerahkan untuk War Stories ini mungkin boleh digunakan untuk menambah lagi map dan mode dalam multiplayer, atau mungkin juga boleh digunakan untuk mempercepatkan lagi pelancaran mode co-op Combined Arms dan battle royale, Firestorm.
Rugi, DICE, sangat rugi.
Tiada Lagi Premium Pass
Tidak sah berbicara tentang BFV tanpa memuji strategi bisnes EA yang (akhirnya) telah membuang model Premium Pass atau DLC berbayar. Setelah menempuh satu zaman yang perlu membayar wang yang mahal untuk merasa kandungan tambahan, dari Battlefield 3, Battlefield 4 hinggalah ke Battlefield 1 — akhirnya mereka belajar dari kesilapan dan sedar bahawa memecahkan jumlah pemain dengan DLC berbayar adalah satu taktik yang sangat tidak bagus.

Mereka sebelum ini telah mendedahkan apakah perancangan dan kandungan yang akan ditambah ke dalam BFV untuk beberapa bulan mendatang — dan yang paling penting semuanya adalah percuma untuk semua pemain. Bulan Disember telahpun ditambah dengan Practice Range, map Panzerstorm dan War Stories baru. Pelbagai kandungan bakal ditambah secara berkala, mengikut jadual yang telah didedahkan, antaranya ialah kosmetik untuk kenderaan, Grand Operations baru, mode Rush, mode Squad Conquest, mode co-op Combined Arms dan banyak lagi.
Keputusan – BOLEH BELI or BOLEH BLAH!?

Walaupun penulis sendiri mahukan DICE kembali menggunakan latar belakang moden selepas Battlefield 1, namun apa yang disajikan dalam Battlefield V sebenarnya satu “comeback” ke era WW2 yang amat bermakna kepada siri Battlefield. Dengan suasana peperangan yang secukup rasa dengan serba serbi lengkapnya, TTK yang baik, pelancaran yang stabil, kehadiran server Singapura, gameplay yang menghiburkan, kosmetik karakter yang cantik serta segala kandungan tambahan percuma — ia semestinya sebuah game yang BOLEH BELI untuk para peminat tegar siri Battlefield.

Walau bagaimanapun, korang yang mahukan tema peperangan moden dan segala gajet, kenderaan serta senjata serba canggih, BFV bukanlah game yang sesuai untuk korang. Ditambah pula sekiranya korang mencari sebuah game yang mempunyai story yang baik, game ini BOLEH BLAH untuk korang.
+ Memfokuskan “squad play”
+ Sistem revive baru yang menyegarkan
+ Suasana WW2 yang padu
+ Destructions lebih fleksibel
+ Gameplay Grand Operations sangat menarik
+ TTK yang baik
+ Pelancaran yang stabil
+ Kehadiran server Singapura
+ Tiada lagi Premium Pass/DLC berbayar
+ Kosmetik karakter yang cantik
– Mengecilkan 4 pemain satu skuad
– Kereta kebal underpowered
– War Stories seperti tak siap


Sony Umumkan Acara Khas PS5 – Akhirnya Akan Dedahkan Harga Dan Tarikh Pelancaran?

Inilah pengumuman yang kita semua nantikan. Sony telah mengumumkan bahawa sebuah acara digital secara langsung akan diadakan pada minggu hadapan, memfokuskan hanya kepada PS5.
Secara tepatnya, acara ini akan berlangsung pada 17 September 2020 (Khamis), 4 pagi (waktu Malaysia).
Sony menyatakan yang acara kali ini akan berkongsikan lebih lanjut tentang game-game yang bakal hadir ke PS5 serta lebih daripada itu. Ia akan berlangsung selama kira-kira 40 minit.
Walaupun Sony tidak menyatakan dengan jelas bahawa mereka akan mendedahkan harga pasaran dan tarikh pelancaran PS5, pastinya semua tahu bahawa inilah detiknya. Mustahil Sony tidak mengumumkannya memandangkan hanya tinggal beberapa bulan sahaja lagi sebelum pelancaran konsol generasi seterusnya itu. Apatah lagi, Microsoft telahpun mendedahkan segala-galanya tentang Xbox Series X.
Lebih menarik, dalam pengumuman tentang acara digital akan datang ini, Sony turut memperlihatkan video acah pendek konsol PS5 berwarna hitam, berbeza dengan pendedahan pertamanya dahulu yang kelihatan serba putih.

PlayStation 5 Showcase broadcasts live this Wednesday at 1pm Pacific Time: https://t.co/W4gkVp7pdv pic.twitter.com/Nn33RT0yki— PlayStation (@PlayStation) September 12, 2020

Sama-samalah kita nantikan acara pada awal pagi Khamis untuk menyaksikan acara yang cukup bersejarah ini.


God of War: Anaknya, Atreus Bukan Beban Kepada Kratos; Mereka Saling Memerlukan Untuk Teruskan Perjalanan

Daripada 2 gameplay yang telah dikeluarkan oleh Sony untuk God of War, kita dapat melihat bagaimana sifat amarah Kratos semakin tidak kelihatan.

Kratos yang dulu suka mengamuk dan memiliki kurang sifat kemanusiaan, kini telah berubah kepada seseorang yang kita mungkin tidak pernah jangka sebelum ini. Ia pastinya sedikit sebanyak disebabkan oleh kehadiran anaknya, Atreus.
Apabila menonton gameplay trailer terbaru yang dikeluarkan pada E3 2017, apa yang terlintas di fikiran kita pastinya merasakan anak lelakinya akan menjadi beban kepada Kratos. Kratos mungkin perlu melindungi Atreus dan mungkin anak itu akan sentiasa menimbulkan masalah kepada Kratos.
Namun, bukan itu apa yang akan terjadi dalam game ini kelak, menurut pengarahnya Cory Barlog. Beliau menyatakan bahawa Atreus akan sentiasa membantu Kratos dalam meneruskan perjalanan mereka, terutamanya untuk membaca teks dan berhubung bersama masyarakat tempatan.
Seperti yang kita tahu, dalam God of War terbaru ini, Kratos yang sebelum ini hanya berada dalam dunia mitos Yunani, kini telah pergi ke latar belakang yang baru, iaitu dalam dunia mitos Norse pula. Semestinya, bertapak di kawasan dan dunia yang baru, bahasa dan masyarakat setempat terasa asing buatnya.

“Kratos dan anak lelakinya akan bekerjasama. Kanak-kanak itu bukan beban. Kratos tidak memahami bahasa itu. Anak lelakinya, sepanjang game ini, akan menterjemahkan segalanya,” kata Barlog kepada US Gamer. Apabila terdapat ayat-ayat di dinding, dia akan membacanya. Walaupun kanak-kanak itu boleh bercakap bahasa itu, dia tidak pernah keluar dari kawasan hutannya.”
“Pada akhirnya, kanak-kanak itu bukanlah beban; apabila dia semakin bijak, kamu akan rasa bertanggungjawab kepadanya. Dalam game-game lain, kamu hanya rasa seperti sedang menambahbaik. Dalam game ini, kamu akan rasa bangga dengan kanak-kanak ini.”
Dalam sesetengah bahagian dalam game ini kelak, pemain akan mengawal Atreus untuk membantu Kratos menghadapi beberapa musuh. Semakin jauh perjalanan, anak lelakinya akan belajar abiliti-abiliti baru. Menurut Kotaku, pemain akan memperoleh rakan-rakan AI lain yang akan membantu kedua-dua Kratos dan Atreus, salah satu daripadanya adalah orang kerdil bernama Sindri, yang mana memalsukan tukul Thor, Mjolnir.

God of War dijadualkan keluar pada awal tahun 2018, eksklusif untuk PS4.
JomBaca: God of War: Kisah Anak-Beranak Kratos Dah Diceritakan Sedikit Dalam Video Hasil Seni Lukisan Oleh PlayStation Ini


Apex Legends Akan Ditambah Dengan Solo Mode Dalam Waktu Terhad Pada Minggu Depan

“Iron Crown Event” adalah event kedua Apex Legends lancarkan sejak event musim pertama “Beast of the Hunt” yang ramai menggunakan Bloodhound.
SOLOS IRON CROWN EVENT.
Sejak Apex Legends masuk ke dalam kancah Battle Royale pada Februari lalu, permintaan yang sangat popular oleh ramai: solo mode. Pada ketika ini, kita hanya boleh squad-up dengan 3 orang pemain, tapi tidak lama lagi kita boleh mendarat di King’s Canyon dan bergantung dengan skil dan abiliti sendiri untuk mencapai kemenangan — tanpa pertolongan daripada rakan sepasukan.

Next week, only one can reign. 👑
The Iron Crown Collection Event featuring an all-new Solos limited time mode begins 8/13. pic.twitter.com/8tG4EhIqQf
— Apex Legends (@PlayApex) August 6, 2019
Respawn telah mengumumkan mode Solos dalam waktu terhad. Event ini akan dilangsungkan untuk 2 minggu sahaja bermula dari 13 hingga 27 Ogos ini. Bersama-sama dengan Solos, Iron Crown Collection Event turut diumumkan dengan iklan acahnya berkemungkinan menggunakan Toksik Caustic sebagai Legend primarinya kerana skin yang diberikan dalam Musim ke-2 Battle Charge ini adalah skin Caustic yang dinamakan “Prince of Darkness”.
Skin yang begitu gempak dan nampak seperti gabungan Power Rangers x Kamen Rider itu memberi gambaran rupa bentuk Caustic ganas. Kepada pemain Apex yang mempunyai Battle Pass tak perlu hirau untuk dapatkan loot-loot eksklusif pada masa itu. Tetapi kepada pemain baru, anda tidak perlu beli untuk mendapatkan skin cosmetic Caustic ini.
Muat turun Apex Legends sekarang di PC, PS4 dan Xbox One sekarang dan mulakan grinding anda untuk dapatkan loot-loot tersebut.


Ini Reka Bentuk PlayStation 5 Yang Kita Semua Nantikan, Turut Umumkan Edisi Digital

Setelah sekian lama berhajat, Sony akhirnya menunaikan permintaan para peminat untuk melihat reka bentuk konsol PlayStation 5.

Ya, Sony baru sahaja memperlihatkan reka bentuk konsol PS5 buat kali pertama dalam acara digital yang baru sahaja tamat sebentar tadi. Selepas memperlihatkan bermacam game yang bakal tampil di PS5, Sony menutup acara itu dengan pendedahan reka bentuk konsol generasi akan datang itu.

Apa yang paling menarik ialah mereka mengumumkan dua jenis konsol, iaitu PlayStation 5 yang biasa dan PlayStation 5 Digital Edition. Seperti tertera di namanya, Digital Edition adalah edisi konsol yang tidak didatangkan bersama tempat untuk memasukkan disk, yang mana pemain akan bermain game-game secara digital sepenuhnya.

Aksesori-aksesori lain juga diperlihatkan seperti Charging Station, HD Camera, Pulse 3D Wireless Headset, dan Media Remote.

Sony walau bagaimanapun masih belum mengumumkan harga dan tarikh pelancaran (masih lagi hujung tahun 2020).


Square Enix Jual 3 Studio Kepada Embracer Group, Termasuk Tomb Raider, Deus Ex Dan Lebih 50 IP Lain

2022 mungkin sudah boleh kita gelarkan sebagai tahun yang penuh dengan kejutan pengambil-alihan yang tidak disangka-sangka.
Terbaharu, Square Enix telah mejual tiga buah studio mereka yang cukup besar, iaitu Crystal Dynamics, Eidos-Montréal, dan Square Enix Montréal kepada Embracer Group dengan nilai berharga USD300 juta (~RM1.3 bilion).
Penjualan ini termasuklah harta intelek (IP) game-game yang cukup popular, iaitu Tomb Raider, Deus Ex, Thief, Legacy of Kain dan lebih daripada 50 game katalog terdahulu dari Square Enix.
Dalam kenyataan yang dikeluarkan, Embracer mendedahkan yang francais Tomb Raider dan Deus Ex masing-masing telah berjaya terjual kira-kira 88 juta unit dan 12 juta unit sepanjang zaman. Embracer menegaskan yang mereka “melihat satu peluang untuk melabur ke dalam francais-francais ini [Tomb Raider dan Deus Ex], serta IP tambahan yang diambil-alih seperti Legacy of Kain, Thief dan lain-lain francais asli.”
Pengambil-alihan ini juga menandakan game Tomb Raider seterusnya, yang sedang dibangunkan dalam Unreal Engine, bakal diterbitkan Embracer.

A new chapter in our story begins as we announce a plan to join the @EmbracerGroup family.Read the press release for details: https://t.co/MBpinIrfNf pic.twitter.com/hZ7brpkBhl— Eidos-Montréal (@EidosMontreal) May 2, 2022

Dalam satu kenyataan berasingan, lapor VGC, Square Enix menyatakan yang mereka bukanlah mahu menjauhkan diri daripada pembangunan game barat, seperti yang ramai salah anggap.
Sebaliknya, Square Enix menegaskan yang mereka akan terus menerbitkan beberapa francais lain seperti Just Cause, Outriders dan Life is Strange. Kenyataan ini sekaligus mengesahkan yang mereka masih memiliki IP-IP tersebut.
Ketika artikel ini ditulis, kedua-dua Embracer dan Square Enix masih belum mendedahkan apakah “50 game” tambahan yang telah bertukar tangan pemilik itu. Para peminat sudah mula tertanya-tanya siapakah pemilik kepada francais-francais besar lain seperti Sleeping Dogs, Soul Reaver, dan Blood Omen.
Bagi yang masih samar-samar, Embracer Group merupakan syarikat induk kepada pelbagai studio indie yang telah membangunkan banyak game menarik. Antara studio di bawahnya adalah Neon Giant (The Ascent), Coffee Stain Studios (Goat Simulator), Ghost Ship Games (Deep Rock Galactic), Gearbox Software (siri Borderlands), Deep Silver (siri Saint Row), Flying Wild Hog (Trek to Yomi), Aspyr (Star Wars: Knights of the Old Republic Remake), Saber Interactive (siri Crysis), dan banyak lagi.
Kini, dengan sekian banyak studio di bawahnya, mereka telah menambah tiga lagi, iaitu Crystal Dynamics, Eidos-Montréal, dan Square Enix Montréal.


Game arcade Taiko No Tatsujin kini boleh main lagu ‘Bukan Cinta Biasa’ nyanyian Siti Nurhaliza


Konami Mohon Maaf Atas Pelancaran Teruk eFootball 2022, Janji Tambah Kualiti, Kandungan

Tidak sampai dua hari selepas ia dilancarkan, Konami telah mengeluarkan kenyataan, memohon maaf atas pelancaran eFootball 2022 yang begitu teruk.
Konami mengakui dan mengesahkan menerima banyak maklum balas yang memperkatakan tentang kelajuan hantaran, operasi pertahanan, cutscenes, ekspresi muka, pergerakan pemain, dan pergerakan bola.
“Kami memohon maaf atas masalah-masalah itu, dan ingin memastikan kepada semua yang kami akan mengambil segala kebimbangan ini secara serius dan akan berusaha untuk memperbaiki situasi ini,” ujar Konami dalam satu kenyataan.
Mereka berjanji yang game ini akan terus dikemaskini, kualiti akan ditambahbaik dan kandungan akan ditambah secara konsisten.
Konami turut menyatakan yang mereka sedang mempersiap untuk melancarkan kemaskini pada Oktober, dalam masa sama terus menerima pendapat-pendapat dari para pemain.

Important info for #eFootball fans pic.twitter.com/Tp9RFhmXp9— eFootball (@play_eFootball) October 1, 2021

Tidak perlulah kami menulis panjang di sini tentang mengapa eFootball 2022 dikecam begitu teruk. Korang boleh baca reviu kami di sini.
Dalam reviu itu, penulis menyatakan, “eFootball 2022 ini ibarat kita datang ke rumah seseorang, tuan rumahnya menjemput kita minum, tetapi cawan yang dihidangkan itu kosong.”


Nintendo NX Tidak Akan Mempunyai Region Lock! Adakah Ini Benar?!

Mungkin akhirnya Nintendo sedar bahawa region lock tidak membawa kebaikan selain menghalang kebebasan membeli peminat mereka sendiri.
Menurut laporan dari Let’s Play Video Games, development kit Nintendo NX yang bakal diterima oleh developer tidak lagi mempunyai region lock. Lebih menguatkan kemungkinan ini, pihak developer juga tidak menerima sebarang info atau ciri region lock yang mungkin ada pada konsol Nintendo NX ini!
Jika ini adalah benar, ia sememangnya suatu yang mengejutkan terutamanya bila ia datang dari Nintendo yang terkenal dengan sikap meletakkan region lock pada game yang dikeluarkan oleh mereka. Walaupun Nintendo bercadang mengeluarkan Nintendo NX pada Mac 2017, syarikat tersebut masih belum lagi berkongsi sebarang info lanjut mengenai konsol terbaru itu.


AMD Sedang Membantu Sony & Microsoft Dalam Membangunkan Konsol Terkini

Nampaknya konsol generasi akan datang terus menggunakan teknologi dari AMD.

Perkara ini telah disampaikan oleh Lisa Su, CEO bagi AMD dalam sebuah temuramah bersama Jim Cramer dari CNBC. Menurut beliau, kedua-dua syarikat gergasi itu sedang bekerjasama dengan AMD dalam membangunkan konsol masing-masing dengan kelebihan yang tersendiri.
Lisa Su telah menyatakan bahawa industri gaming akan terus berkembang dan AMD akan terus menyediakan teknologi terkini dalam pembangunan konsol generasi seterusnya.
Sumber: CNBC


@jomgamingmy Game Pokemon paling senang, korang tidur je… #jomgaming #shorts #reels #pokemon #pokemonsleep #nintendo #mobilegame #sleeptracker #ios #android #fyp  ♬ original sound – jomgamingmy – jomgamingmy


Summer Lessons: Hikari Miyamoto: Boleh Beli or Boleh Blah!?

Mari mengenali Hikari Miyamoto lebih rapat dengan menjadi tutor kepada pengajiannya ketika cuti musim panas. Fuh, panas betul duduk sebilik dengan Hikari.

Game waifu yang paling dinantikan di PS4 PSVR, Summer Lesson versi Inggeris sudah pun keluar di pasaran pada 27 April 2017.
 Apakah motif game ini?
Summer Lessons merupakan sebuah game Virtual Reality dimana anda akan menjadi tutor/cikgu tuisyen kepada pelajar yang memerlukan pertolongan anda untuk mencapai prestasi yang bagus di sekolah. Koranglah bakal menjadi hero yang akan menjamin impian masa hadapan gadis muda sekolah menengah Jepun ini.
Bikin relationship yang mesra sehingga Hikari mempercayai anda untuk berkongsi kisah-kisah harinya.
Di dalam Summer Lessons: Hikari Miyamoto, anda perlu menolong Hikari untuk mencapai gred yang terbaik di akhir cuti musim panas untuk mendapatkan happy or good ending. Terdapat juga normal dan bad ending mengikut cara atau pilihan mengajar Hikari selama 5 hari. Ibu Hikari memaksa Hikari untuk berhenti mengikut aktiviti kelab sekolah jika gred peperiksaan yang bakal diduduki itu teruk.

Maka bermula lah ajaran dan didikan murni kepada remaja manis ini untuk memastikan Hikari masih dapat bergiat dalam kelab kegemarannya. Kalau nak tengok experience gameplay kali pertama, boleh usha video stream ini!
Macam mana feel game ni?
Dari kaca mata first person VR, kebanyakan gameplay dimainkan dari posisi duduk. Gameplay-nya yang slow mellow amat menenangkan, lagi lagi dapat melihat Hikari sering berdiri di hadapan anda memang clear dan menakjubkan… grafiknya. Lighting nya yang agak cerah di mula dan kemudian lebih lembut dan berlatarkan di tempat yang cantik seperti bilik tidur Hikari, cafe dan tepi laut.
Namun detail yang di sekeliling kelihatan agak blur di dalam mode VR tetapi cantik kelihatan di output skrin TV. Game ini berbahasa Jepun yang mempunyai sarikata Inggeris untuk dialog perbualan, lalu dapat mendalami lagi feel animu waifu.
Mulakan hari anda dengan merancang aktiviti untuk Hikari
Mengajar untuk menjadikan impian Hikari realiti! Pada permulaan game, student profile Hikari akan bermula dari kosong dan akan berkembang mengikut pilihan dan cara mengajar Hikari. Status student profile terbahagi kepada 5 kategori berlainan dan akan bertambah secara individu mengikut jenis pilihan berikut dalam tempoh seminggu. Penyediaan pelajaran ‘subjek’ ‘chat topic’ serta ‘lucky item’ disusun sebelum bertemu Hikari di rumah nya.
Pilihan cara mengajar subjek dan topik yang disembang akan menilaikan status study di akhir hari. Selepas 5 hari Hikari akan menduduki peperiksaan dan akan call untuk memberitahu gred peperiksaan nya kali ini. Gred peperiksaanya akan menilaikan rank ajaran anda.
Progres penilaian harian pembelajaran
Siapa tak eksaited masa memulakan game ini, for the first round permainan memakan masa dalam satu jam. Setiap saat amatlah dinikmati. Siap guna lucky item setiap hari untuk mendapatkan scene Hikari yang sweet suap makan kek, sapu mopiko (ubat anti-gatal… eherm), workout sit-up depan mata walaupun sifat graviti kurang memainkan peranan ketika exercise.

Segala benda try sampai sanggup cuba tengok bawah skirt tapi sedihnya melihat lebih bawah dari paras paha akan dihitamkan seluruh skrin.
Jom kita exercise sit up sikit untuk naikkan stamina!
Proses pengajaran akan bermula pada tarikh 25/8 hingga 30/8. Selepas peperiksaan Hikari, korang boleh bermula game baru dengan set pakaian yang berlainan dan juga akan bertambah sebuah pilihan subjek baru di setiap permulaan. Level ‘Subjek’ yang dipelajari dari gameplay juga boleh di carry over ke game baru.
Ada antara pilihan aktiviti subjek yang sama dimainkan dalam game baru juga akan memberi scene yang berbeza apabila digunakan selepas kali pertama.
Pilihan Anti-Itch cream di gameplay pertama di lengan yang gatal.
Pilihan Anti-Itch cream di gameplay kedua semakin gatal berada di tengkuk pula.
Pilihan jalan cerita yang baik boleh memberi extra scene bonus yang perlu digunakan oleh ‘lucky item’ untuk mendapatkan scene tersebut. ‘Lucky item’ dan ‘chat topic’ juga boleh didapati balik dengan menghabiskan objektif di antara 5 hari in-game atau membuat pilihan yang positif.

Merapatkan silaturrahim dengan saling menyuap makanan menggunakan lucky item, nyummm
Berapa kali nak ulang ni?
Apabila dimainkan pada kali ketiga, dah mula la dengan mode speed-run, menekan butang skip sebab dah bosan nak mendengar benda sama yang dimainkan di dalam game awal-awal.
Tetapi masih susah untuk mendapatkan prestasi A atau S rank di akhir game walaupun bermain ulang-kali sebab dengan adanya pilihan subjek yang baru, maka terdapat lebih pilihan alternatif lain untuk menjawab soalan ‘chat topic’ dengan tepat. Dalam bermain 3 game, hanya 6 trofi antara 15 telah diperolehi. Hah memang kene main beround-round lagi lah jawabnya!
Melayan bunga api di tepi laut bersama Hikari sambil main mercun.
Keputusan – Boleh Beli or Boleh Blah!?
Pada awal memang seronok dapat tutor awek comel di dalam bilik tidur nya. Tapi lepas bermain ulang kali untuk mendapat kan Rank ajaran tetap payah dan menjadi semakin boring lama-kelamaan. Plihan baju juga akan dipakai selama sepanjang 5 hari tersebut melainkan menggunakan lucky item atau dapat unlock scene tersbut secara random apabila membuat pilihan yang baik, baru lah korang dapat melihat Hikari dalam pakaian berlainan seperti sedang exercise atau ada event.
Interaksi agak terhad, kekadang boleh buat sampai Hikari marah sebab malas nak layan tapi tengok Hikari marah macam comel la pula. Disebabkan gameplay yang slow mellow ini menyebabkan pemakaian headset VR tidak memabukkan. Goyang kepala macam mana pun atau mendekati Hikari tetap merasa realistik. Kalau ada kesabaran dan kesungguhan untuk mengulang sampai mendapat perfect ending, ini adalah game anda. Akhir kata, Hikari tetap sweet dan comel. Bila main berulang boleh rasa keintiman dan mengenali Hikari dengan lebih rapat… tapi sayangnya ini hanyalah virtual maya.
Boleh Beli
+ Hikari is waifu. Body language realistik.
+ Pilihan outfit setiap permulaan game baru
+ Barang ‘lucky item’ dan ‘chat topic’ boleh di grind
+ Camera tracking yang gempak, tak memeningkan
+ Pilihan jalan cerita yang berlainan
Boleh Blah
– Bosan setelah main berulang selepas 2 round
– Grafik bahagian detail blur dalam VR
– Kebarangkalian mendapat scene yang berlainan nipis.
– Shading/gravity badan dan dada kurang
– Interaksi limited
– Tidak boleh selak underskirt


Tak Sabar Tunggu Final Fantasy XV? Jom Lihat Dunia Yang Bakal Korang Terokai!

Video terkini dari Square Enix, khas untuk memaparkan kecantikan dunia yang dicipta untuk Final Fantasy XV!

Protagonis Final Fantasy XV, Noctis telah memberi suara dalam trailer ini dan beliau menceritakan tentang keindahan dunia Eos dan juga betapa teguh pegangan penduduk-penduduk negara terbabit menentang penjajah.

Selain daripada trailer ini, Square Enix turut telah berkongsi gameplay sepanjang 50 minit untuk Final Fantasy XV khas untuk tontonan peminat.
Final Fantasy XV telah dilewatkan dari 30 September ke 29 November 2016 dan bakal diterbitkan untuk PlayStation 4 dan Xbox One.


Kelihatan Kacak Bergaya, PES 2019 Keluarkan Video Trailer Khas Menampilkan David Beckham

Bend it like Beckham.

Meletakkan pemain bola sepak yang sudah bersara di muka hadapan sesebuah game bola sepak akan datang mungkin tidak pernah dilakukan oleh mana-mana syarikat penerbit. Tetapi, itulah yang dibawakan Konami dalam PES 2019 kali ini.
Bekas pemain antarabangsa England, David Beckham akan menjadi muka hadapan PES 2019 bersama-sama dengan bintang Brazil kini, Philippe Coutinho. Selepas mengeluarkan trailer E3 2018 yang begitu rancak, Konami mengeluarkan pula trailer khas yang menampilkan David Beckham.
Video mempamerkan sesi imbasan 3D wajah dan pergerakan Beckham untuk dimasukkan ke dalam game. Ia diselang-selikan antara wajah/pergerakan sebenar dengan wajah/pergerakan dalam game bagi memperlihatkan betapa realistikanya PES 2019 ini nanti.
Korang boleh saksikannya di bawah:

PES 2019 akan dilancarkan di PC, PS4 dan Xbox One pada 30 Ogos ini.
JomBaca: Saksikan Gameplay Penuh Pertama PES 2019 Di E3 2018 – Barcelona VS Liverpool!

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


Naughty Dog Sudah Siap Buat Sesi Percubaan The Last of Us Part II, Kata Pelakon Suara Joel

Dengar khabarnya ia agak gempak.

Cepatlah keluar! Tak sabar nak main!
Walaupun masih lagi tidak kedengaran tarikh keluar untuk The Last of Us Part II, ini tidak menghalang peminat untuk berasa amat teruja sehingga keluar bermacam-macam teori berdasarkan trailer dikeluarkan pada Paris Games Week lepas.
Namun, pengarahnya Neil Druckmann pernah memberitahu bahawa Naughty Dog sedang menyiapkan separuh game yang dinanti-nantikan ini dalam anggaran 50 ke 60 peratus ketika berada di PSX 2017.
Jika Horizon Zero Dawn menerima reaksi kejam untuk sesi percubaan (playtest) pertama game mereka, lain pula reaksi diterima oleh Naughty Dog mengenai sesi percubaan pertama The Last of Us Part II.
Troy Baker mengulas sedikit tentang perasaan kembali sebagai watak Joel bagi The Last of Us Part II akan datang ketika dijemput oleh MCM Comic Con di Birmingham. Turut serta bersamanya dalam panel ialah pelakon suara untuk watak antagonis David, Nolan North.
Sebelum Baker menyentuh tentang falsafah Naughty Dog dalam membangunkan game ini, beliau sempat berkongsi bahawa Naughty Dog baru sahaja lakukan sesi percubaan untuk The Last of Us Part II dan ia kelihatan amat “gempak”.
Anda boleh lihat keseluruhan panel melalui video di bawah:

Setakat ini, game ini masih lagi sedang dalam fasa pembangunan dan mungkin akan dikeluarkan pada tahun 2019 tetapi jangan risau, Druckmann mengesahkan The Last of Us Part II akan muncul di E3 2018!
Kami tidak pasti lagi itu sama ada Naughty Dog akan tonjolkan lagi trailer penuh dengan kesedihan dan kebencian menusuk kalbu ataupun video gameplay pada E3 bulan Jun akan datang. Apa-apa pun, nantikan berita The Last of Us Part II bersama-sama kami!


JomRakam! Ep. 9: Nasib Noob Terjun Neraka!

Hello gamers! 14hb Februari adalah Hari Valentine, bagaimanakah korang sambutkan?

Tau tak ada game multiplayer yang korang boleh ber-gaming dan bermesra dengan kekasih gamer pada waktu sama? Bacalah artikel JomGaming pasal Crimson Days di Destiny dan skin panahan cinta di Rainbow Six Siege! Ingat! Nih musim bersuka-suka, jangan berbuat duka!
Rakaman gamers kali nih memang contoh main dengan penuh aksi perasaan! Seperti Spartan beraksi rodeo, racer beraksi ‘speedy’, Guradian beraksi dengan tripmine, dua kawan beraksi sama sendiri, dan seorang noob yang beraksi sangat malang!
Sini JomRakam! mempersembahkan 6 video paling beraksi untuk minggu nih!
Mrotskrad Lompat dan Lekat pada Pihak Musuh!

Di Halo 5: Guardians, bro Mrotskrad sangka musuh nanti datang dengan kenderaan Banshee. Tapi yang datang adalah Mantis ganas! Terpaksa lah improvise secara spontan! Nih lah korang buat rodeo atas robot! Yaahoooo!
Samseng DanielVanBesi Kacau Pemandu ‘Speedy’!

Jangan anggap Need for Speed adalah game lumba kereta yang mudah untuk menguasai! Bila berlumba, lumba lah dengan DanielVanBesi! Sini diorang ajar sikit kalau korang lembab sangat! Aduh, dah nak macam GTA V!
Sila Terima Hadiah DonJuan_94 yang Meletup!

Berseronoklah, Guardians! Aksi PvP Mayhem Clash dalam Destiny memang sangat rancak, korang kena pandai kenal situasi dan keadaan! DonJuan_94 nampak peluang emas dan die lemparkan hadiah tripmine! Hehhehheh, banyak yang terima tuh, bro!
Operator Kamenrimau Nak Mati Bergelak Ketawa!

Bagi yang nak jadi handal dalam Rainbow 6 Siege, sila ambik nih sebagai mengajaran; jangan jadi macam eddyzaidy! Nih lah rakaman saksi Kamenrimau di mane rakan pasukan die terbuat silap! Amboi, nak sangat jadi last operator standing leh tuh!
Operator eddyzaidy Boleh Jadi Pro Robot Tembak!

Operators dalam Rainbow 6 Siege ada alat drone sendiri tapi hanya satu drone boleh tembak sampai mati! Sini bro eddyzaidy pandai menyorok dan mencari mangsa! Wow bro, nih baru cara aim betul-betul!
Amaran! Video seterusnye mengandungi audio yang agak tak sesuai bagi yang dibawah umur!
Nasib DontWorryImNoob Terjun ke Neraka!

Game Helldivers memang terkenal dengan aksi hebat dan risiko friendly fire yang tinggi! Tapi macam mane nak main bila asyik dibaham teruk? Saksikanlah gamer DontWorryImNoob cuba menyelamatkan diri sampai keluar bahasa kasar! Alamak!

Pernah tak bila korang main game, terjadi pulak aksi gameplay hebat, gelagat lucu, glitch pelik, atau macam-macam lagi yang begitu luar biasa sehingga membuat korang terasa “Nak rakam!”
Di sinilah JomGaming boleh memaparkan video-video gaming korang dalam siri JomRakam dan tunjukkan ke satu Malaysia! Jika korang ada video nak hantar, tak kira apa-apa game pun, hantar je kat [email protected]. Ingat, segan-segan nanti rugi tau!
Sila semak sebelum hantar ya! Syarat-syaratnya sangat senang:
– Video korang telah diupload ke Youtube.com
– Penerangan pendek berkenaan video tersebut
– IGN/PSNID/Gamertag korang untuk digunakan dalam artikel
– Video itu adalah video korang sendiri. Jangan hantar video orang lain pulak!*

*Kalau korang tolong hantarkan link video bagi pihak lain, sila sertakan juga nama dan emel pihak tersebut. Takkan pulak curi peminat-peminat dia ya! Hehehee!
Lebih info mengenai siri JomRakam!


Echo Arena Diumumkan Percuma Untuk Oculus Rift, Game Sukan Frisbee Dalam Pengalaman VR

Echo Arena telah diumumkan di persidangan Intel sebentar tadi. Ia akan dilancarkan percuma untuk Oculus Rift.
Echo Arena adalah sebuah game sukan berpasukan yang bakal dimainkan dalam platform VR. Game frisbee bergraviti sifar ini akan dimainkan oleh 10 pemain. Korang boleh saksikan trailernya di bawah:

Echo Arena merupakan versi multiplayer untuk game singleplayer daripada studio yang sama, iaitu Lone Echo. Lone Echo pula boleh korang pre-order di Rift store.
Kedua-dua Echo Arena dan Lone Echo akan dilancarkan pada 20 Julai ini.


Nintendo Umumkan Game Battle Royale Untuk Super Mario Bros – 35 Pemain Berentap Serentak

Korang fikir demam battle royale dah habis? Korang silap kerana Mario baru sahaja masuk ke dalam gelanggang.
Nintendo telah mengumumkan Super Mario Bros. 35, sebuah game battle royale berinspirasikan daripada game klasik Mario. Seperti tertera dalam judulnya, ia akan menggabungkan 35 pemain berentap serentak.
Kalau korang masih ingat gameplay Tetris 99 yang dikeluarkan pada tahun lalu, banyak persamaannya dengan Super Mario Bros. 35 ini. 35 pemain akan berjalan serentak, skrin pemain sendiri akan berada di tengah dengan saiz paling besar, di kiri dan kanan pula diletakkan skrin-skrin kecil pemain lain.
Kita boleh mengacau pemain lain dengan menghantar kuasa-kuasa yang kita peroleh, dan semestinya kita sendiri juga boleh terkena serangan daripada pemain lawan. Pemain terakhir yang masih hidup, dinobat sebagai pemenang.
Juga sama seperti Tetris 99, Super Mario Bros. 35 hanya boleh dimainkan secara eksklusif oleh mereka yang melanggan Nintendo Switch Online. Walau bagaimanapun, game ini hanya boleh dimainkan dari 1 Oktober 2020 hingga 31 mac 2021.


Battle Royale Dalam Battlefield V Akan Dilancarkan Pada 25 Mac, Saksikan Trailer Penuh Berapi Ini

Seperti dijanjikan, malam tadi EA dan DICE telah mengeluarkan trailer penuh untuk Firestorm, mode battle royale yang akan dilancarkan ke dalam Battlefield V.
Bersama-sama dengan trailer sinematik ini, mereka juga telah mengumumkan tarikh pelancarannya. Firestorm akan dikeluarkan pada 25 Mac ini sebagai kemaskini percuma untuk PC, PS4 dan Xbox One.
Tanpa membuang masa, korang boleh layan trailer penuh berapi ini di bawah — memaparkan aksi sinematik penuh mendebarkan, serta memperlihatkan pelbagai kenderaan yang ada seperti kereta kebal, helikopter dan kendaraan amfibi.


CD Projekt Red Mendaftarkan Nama Gwent: The Witcher Card Game!

Nampaknya nanti boleh la korang main Gwent tanpa game The Witcher 3 nanti.

CD Projekt Red telah mendaftar 2 nama iaitu Gwent dan juga Gwent: The Witcher Card Game dan ini telah disedari oleh Nerdleaks. Dari pendaftaran itu, dapat dilihat mereka telah mendaftarkan Gwent ini sebagai sebuah video game, online services, dan juga pelbagai lagi item seperti cincin, medalion, pakaian dan macam-macam lagi termasuk alat tulis.
Nampaknya CD Project Red benar-benar serius memastikan Gwent tidak disalahgunakan oleh pihak lain. Tindakan ini sememangnya tidak mengejutkan kerana Gwent mendapat sambutan yang hangat dalam komuniti siri The Witcher. Penulis sendiri sekali sekala membuka The Witcher 3 semata-mata ingin bermain Gwent.

Disamping itu, CDPR pasti tidak mahu melepaskan peluang keemasan ini terutamanya apabila dengan populariti card game yang semakin mendapat perhatian seperti Hearthstone.


Ini Keperluan Spesifikasi Battlefield 2042 Untuk PC

EA dan DICE telah mendedahkan waktu sesi percubaan Battlefield 2042. Terdapat enam sesi yang akan berlangsung antara 12 hingga 15 Ogos ini.
DICE telahpun menghantar emel jemputan kepada para pemain yang terpilih untuk menyertai sesi ini, lapor VGC.
Keperluan spesifikasi, yang minima dan yang direkomen, juga telah didedahkan bagi mempersiap para pemain yang terpilih agar dapat menyertai sesi percubaan ini. Ianya seperti berikut:
Spesifikasi Minima:
OS: 64-bit Windows 10Processor (AMD): AMD FX-8350Processor (Intel): Core i5 6600KMemory: 8GBVideo Memory: 4GBGraphics card (AMD): AMD Radeon RX 560Graphics card (NVIDIA): Nvidia GeForce GTX 1050 TiDirectX: 12Keperluan Sambungan Online: 512 KBPS atau lebih pantas
Spesifikasi Yang Direkomen:
OS: 64-bit Windows 10Processor (AMD): AMD Ryzen 5 3600Processor (Intel): Intel Core i7 4790Memory: 16GBVideo Memory: 8GBGraphics card (AMD): Nvidia GeForce RTX 2060Graphics card (NVIDIA): AMD Radeon RX 5600 XTDirectX: 12
Kemungkinan inilah juga spesifikasi yang diperlukan apabila game itu dilancarkan sepenuhnya kelak, namun ia mungkin juga boleh berubah.
Battlefield 2042 akan dilancarkan pada 22 Oktober 2021 untuk PC, PS5, Xbox Series, PS4, dan Xbox One.


League of Legends: Pelan Baru Untuk Menggantikan Klien Legasi

Artikel ini ditulis oleh seorang sahabat kami, Waghih. Anda boleh baca artikel asal yang ditulis oleh beliau di lamannya yang menumpukan kepada berita League of Legends, Liga Lagenda.

Pengenalan
Klien Legasi akan dirindui oleh setiap warga Summoners Rift untuk tempoh yang lama. Ini kerana Riot Games telah mengeluarkan rancangan baru mereka untuk menggantikan klien lama dengan yang baru. Semenjak klien ‘Open Beta’ dilancarkan, mereka lebih memfokuskan prestasi dan kestabilan dalam proses untuk membina semula apa yang klien legasi boleh tawarkan seperti ‘spectator mode’, ‘rune pages’ yang telah dikemaskini, mod game yang berbeza mengikut putaran secara mingguan, dan juga game bersama dengan bots.
Reaksi dari ramai pemain LoL termasuk saya juga. ‘Culture shock’ kedua terbesar sejak visual peta Summoners Rift telah dikemaskini menjadi lebih moden dan berdefinisi tinggi semasa Musim Kelima.
Bagi saya ia satu perubahan yang sangat baik untuk memastikan League of Legends sentiasa kekal berada di puncak dan selari dengan perkembangan teknologi dalam dunia game online. Pelan ini akan dilaksanakan secara berperingkat untuk memastikan segala kekurangan atau kelemahan yang ada boleh diperbaiki sebelum klien legasi dipadam untuk selama-lamanya. Klien baru ini akan membuka peluang baru untuk menambahkan lagi ciri-ciri yang diperlukan oleh setiap gamer.
Pelan baru ini terdiri daripada 4 fasa yang akan dijelaskan di bawah ini :
Fasa Pertama
Sebuah kelompok kecil yang dipilih secara rawak dari ‘server’ benua Oceania, Rusia dan Amerika Latin akan dinaik tarafkan kepada klien baru secara automatik, namun mereka masih boleh untuk mengunakan klien legasi dari ‘login screen’. Perubahan ini akan dipantau dengan teliti oleh pihak Riot untuk memastikan sama ada pemain League of Legends berpuas hati atau tidak dengan kemaskini yang terbaru ini.

Kenapa 3 ‘server’ ini dapat dulu ?
Ini kerana Oceania merupakan wilayah pertama yang menyertai Klien Alpha pada tahun lepas, jadi mereka mempunyai pengalaman yang banyak dengan klien yang telah dikemaskini. ‘Server’ untuk pemain Amerika Latin dan Rusia juga mempunyai teknologi untuk menampung pelbagai spesifikasi yang diperlukan oleh sistem ini, yang memberikan Riot Games peluang untuk memastikan klien baru berjalan dengan lancar. Tiada masalah besar yang dihadapi dalam proses ini.
Fasa Kedua
Bermula 12 April 2017, semua pemain League of Legends di ‘server’ Singapura dan Malaysia akan menerima naik taraf ke klien baru secara automatik, cuma kali ini klien legasi akan dipadam. Setelah segala proses pemindahan telah dilaksanakan, klien baru akan memaparkan paparan yang tidak kompleks dan menerima ‘download’ automatik daripada Garena+.

Fasa Kedua ini telah dijalankan merentasi wilayah-wilayah League of Legends, bermula dengan Oceania.
Fasa Ketiga
Sekiranya Fasa Kedua tidak mengalami sebarang masalah, semua pemain (di seluruh wilayah) akan menerima naik taraf ke klien baru secara automatik, dan klien legasi tidak akan digunakan lagi. Proses ini akan berlaku secara automatik apabila pemain membuka LoL tanpa perlu untuk memuat turun fail tambahan.

Walaubagaimanapun, pihak developer akan tetap menyimpan fail klien legasi buat sementara waktu sekira berlakunya kecemasan. Setelah selesai, klien legasi akan digantikan dengan klien yang baru di laman web untuk memuat turun game ini.
Fasa Keempat
Klien legasi secara automatiknya akan dibuang untuk memberikan sedikit ruang dalam ‘hard-disk’ komputer anda. Dengan ini secara rasminya, klien legasi tidak akan digunakan.

Nota tambahan :
Pelan ini dilakukan secara berperingkat untuk memberikan masa kepada pihak developer untuk memantau maklum balas daripada pemain dan akan dibaiki jika ada sebarang masalah. Pihak Riot Games akan mengubah rancangan ini mengikut masa yang tertentu sekiranya terdapat perubahan yang ketara yang perlu dilaksanakan.
APAKAH LANGKAH SETERUSNYA?
Setiap fasa ini akan dianalisis untuk melihat apakah perkembangan klien baru dan perbezaan prestasinya dengan klien legasi. Jika klien baru ini menunjukkan prestasi sekurangnya sedikit atau lebih baik daripada klien legasi, fasa seterusnya akan dijalankan. Sekira wujudnya masalah yang serius (‘bug’ yang menghalang pemain dari memasuki game), Riot akan memperlahankan perubahan ini untuk menyelesaikan isu tersebut.
Menamatkan klien legasi secara total merupakan proses yang paling utama dan memerlukan perancangan yang teliti untuk mengelakkan sebarang kerosakan. Dengan menganggap Fasa Kedua berjalan dengan lancar, langkah seterusnya adalah untuk menamatkan klien beta secara rasmi di semua wilayah, di mana Fasa Ketiga diteruskan dan menaik taraf kesemua klien.
ADAKAH ANDA SUDAH BERSEDIA UNTUK MENERIMA PERUBAHAN INI?


Microsoft Dilaporkan Ingin Mengambil-Alih Discord Dengan Nilai Lebih RM41 Billion

Kalau korang menjangkakan langkah Microsoft seterusnya adalah membeli lebih banyak studio pembangun selepas pengambil-alihan Bethesda, korang mungkin tersilap.
Satu laporan telah timbul, mengkhabarkan yang Microsoft kini sedang cuba untuk mengambil-alih platfom perbualan gaming popular di PC, Discord.
Menurut VentureBeat, pihak Discord telah berhubung dengan beberapa syarikat untuk mencari calon pembeli. Antara syarikat yang mendahului pembelian ini adalah Microsoft iaitu dengan bidaan melebihi USD10 billion (sekitar RM41 billion).
Menurut laporan ini lagi, yang turut disahkan oleh Bloomberg, Discord sekarang sedang dalam “perbincangan untuk pengambil-alihan eksklusif dengan satu pihak”, yang mana pihak tersebut dikatakan adalah Microsoft.
Ura-ura ini dikuatkan lagi apabila Microsoft baru sahaja secara rasmi mengumumkan yang servis Xbox Live kini telah menukar labelnya kepada hanya kepada Xbox network. Walaupun Microsoft menyatakan faktor penukaran ini adalah disebabkan tidak mahu mengelirukan pemain antara Xbox Live Gold (yang dah pun digunakan sejak sekian lama), ramai menjangkakan ia sebenarnya ada kaitan dengan pengambil-alihan Discord.
Sekiranya khabar angin ini adalah sahih, apakah perancangan Microsoft untuk Discord dan Xbox? Mungkinkah kita akan menyaksikan Discord dibawa masuk ke konsol Xbox bagi memudahkan para pemain berbual semasa bermain online secara cross-play dengan pemain PC?
Apa pandangan korang?


Ini Trailer Multiplayer Call of Duty: Vanguard – Aksi Penuh Pantas Era Perang Dunia Kedua

Menjelang kurang dua bulan sebelum pelancaran, Activision telah memperlihatkan trailer yang memfokuskan multiplayer untuk Call of Duty: Vanguard.
Dalam video ini, ia memaparkan aksi penuh pantas dengan latar belakang, senjata dan gajet semasa era Perang Dunia Kedua. Seperti yang telah kami laporkan sebelum ini, Activision sekali lagi mengingatkan tentang terdapat 20 map pada hari pertama pelancaran.
Selain itu, Vanguard akan memperkenalkan Combat Pacing System dalam multiplayer. Para pemain dibenarkan untuk memilih intensiti sesebuah perlawanan. Bilangan pemain akan ditentukan berdasarkan saiz map.
Terdapat tiga jenis perlawanan dalam Combat Pacing System, iaitu:
Tactical – Pengalaman klasik 6v6.Assault – Satu perlawanan yang seimbang, memberikan para pemain ruang yang cukup untuk bernafas dan banyak sasaran untuk menembak. Dalam beta kelak, bilangan pemain akan berbeza antara 20-48 pemain.Blitz – Lobi penuh aksi di mana intensiti akan dipadatkan.
Di samping itu, tentunya ada mode-mode tradisional lain seperti, Team Deathmatch, Kill Confirmed, Domination, Search & Destroy dan lain-lain, serta satu mode baharu digelar Champion Hill seumpama battle royale (1v1, 2v2, 3v3).

Call of Duty: Vanguard akan dilancarkan pada 5 November 2021 untuk PC, PS4, PS5, Xbox One dan Xbox Series.


Crash Bandicoot N.Sane Trilogy Adalah Game Satu-Platform Paling Laris Dilancarkan Tahun Ini, Kalahkan Horizon Zero Dawn

Mengembalikan game bernostalgia sememangnya sesuatu yang amat digemari oleh para gamers!

Menurut laporan Eurogamers, jualan semasa pelancaran Crash Bandicoot N.Sane Trilogy pada minggu lalu di pasaran United Kingdom (UK) adalah sangat mengagumkan.
Dilancarkan eksklusif untuk PS4, ia adalah pelancaran paling laris untuk tahun 2017 setakat ini bagi sebuah game yang dilancarkan di satu platform, mengalahkan sebuah lagi game eksklusif daripada Sony, iaitu Horizon Zero Dawn.
Sebagai perbandingan keseluruhan, Crash Bandicoot N.Sane Trilogy berada di tangga kedua di belakang game multiplatform, Ghost Recon Wildlands.

Sebagai sebuah game yang dikeluarkan sebagai remastered, ia pastinya sesuatu yang amat membanggakan. Malah, ia merupakan kali pertama siri Crash berada di tangga pertama dalam sejarah carta jualan di UK.
Laporan Eurogamers ini diambil daripada data yang dikeluarkan oleh syarikat dari UK, Chart-Track, yang mana ia hanya mengambil kira jualan fizikal sahaja dan tidak mengambil kira jualan digital. Berikut adalah senarai 10 teratas jualan di pasaran UK pada minggu lalu:

Crash Bandicoot N.Sane Trilogy
Micro Machines
GTA 5
Forza Horizon 3
FIFA 17
Overwatch
Elite Dangerous
Mario Kart 8 Deluxe
Dirt 4
Rocket League

Crash Bandicoot N Sane Trilogy merupakan sebuah remastered bagi siri trilogi dengan pelbagai ciri dan fungsi yang baru – seperti bermain sebagai adik perempuan bagi Crash iaitu Coco dan keluaran ini telah berjaya mengambil hati developer asal bagi Crash Bandicoot iaitu Naugthy Dogs setelah diberi peluang mencubanya!

Nantikan review Boleh Beli or Boleh Blah!? daripada JomGaming akan datang!
*Unit review Crash Bandicoot N. Sane Trilogy telah disediakan oleh NaGaming dan korang juga boleh dapatkan daripada mereka!
JomBaca: Crash Bandicoot N Sane Trilogy – Koleksi Markah Dan Review Dari Pengkritik


DotA 2: The International 2016 (TI6) Sudah Ada Tarikh?

Bersiap sedia wahai dotatarian-dotarian sekalian. The International 2016 (TI6) akan tiba tak lama lagi!

Nampaknya pertandingan besar yang paling ditunggu-tunggu oleh peminat DotA 2 dunia akan tiba tak lama lagi. Pertandingan untuk menentukan siapa yang akan bergelar juara dan pasukan terhebat di dunia.
The International 2016 (TI6) akan berlangsung pada 8-13 Ogos 2016 dan bertempat di KeyArena Seattle, Amerika Syarikat. Peringkat kelayakan terbuka akan bermula pada 21 Jun 2016 sejurus tamat Manila Major 2016.
Jualan tiket akan dibuka pada 7 April ini dan terdapat 2 jenis tiket yang akan dijual:

RM 285 – merangkumi pertandingan peringkat kumpulan sehingga peringkat kalah mati dari 8-11 Ogos 2016 , majlis pembukaan dan juga perlawanan All-Star.
RM 380 – merangkumi semua di atas dan juga tambahan 2 hari untuk Main Event iaitu pada 12-13 Ogos 2016.

Bagi mereka yang berhajat untuk ke Seattle Amerika Syarikat untuk menyaksikan lebih dekat lagi pertandingan The International 2016 (TI6) boleh dapatkan tiket-tiket dan juga maklumat untuk pertandingan ini di sini.
ADIOS!


Skate 4 Secara Rasminya Hanya Dipanggil ‘Skate’, Free-To-Play, Ada Cross-Play

Full Circle mendedahkan bahawa Skate 4 akan hanya dipanggil sebagai Skate. Ianya akan menjadi game percuma (free-to-play) di PlayStation, Xbox dan PC. Ia juga menyokong cross-play dan cross-progression.
Berita itu dikongsi menerusi kemaskini The Board Room oleh Full Circle. Pihak mereka juga mengesahkan bahawa Skate akan berlatarbelakangkan di San Vansterdam, yang mana seperti bandar San Vanelona dalam Skate dan Skate 2.

Mereka juga menjelaskan kenapa mereka memilih nama “Skate” dan bukannya Skate 4 adalah kerana game ini bukan sekuel, reboot atau remake. Tapi sebuah game yang dibina untuk platform baharu yang akan dimainkan untuk jangka masa lama.

Ini bermakna peminat tidak perlu menunggu Skate 5 atau 10. Tapi sebaliknya melihat game Skate terus berevolusi dari semasa ke semasa untuk jangka masa panjang.
Full Circle juga menjelaskan sedikit tentang model free-to-play yang digunakan oleh Skate. Terdapat 4 peraturan yang ditetapkan oleh mereka dalam mengimplementasikan microtransactions ke dalam game tersebut antaranya:
Tiada elemen pay-to-winTiada map yang perlu dibayar untuk unlockTiada loot boxes berbayarTiada kelebihan gameplay yang boleh dibeli
Buat masa sekarang tiada tarikh keluaran untuk Skate. Tapi pembangun menjanjikan bahawa ia akan dikeluarkan apabila sudah bersedia.


Video Game Harry Potter Akan Datang! Open-World, Combat System, Customisation Dan Macam-Macam Lagi!

Boleh main-main jadi wizard lah nanti! AVADA KEDAVRA!

Sebuah video game 3rd person, open-world, action RPG bertemakan dunia Harry Potter sedang dibangunkan. Dan rakaman game ini telah diupload oleh Redditor VapeThisBro yang mendakwa beliau adalah sebahagian daripada ujian kumpulan sasar (focus test group) game tersebut.
*Game ini kononnya dibangunkan oleh developer Rocksteady Studios, yang turut dimiliki Warner Bros. Interactive Entertainment (WB). WB juga memegang hakcipta francais Harry Potter. Jadi, terdapat sedikit logik akan sumber video ini.
*KEMASKINI: EuroGamer melaporkan bahawa game ini mungkin dibangunkan oleh Avalanche Software, yang juga dimiliki Warner Bros. Entertainment Interactive, dan mereka sedang membangunkan game RPG AAA bagi platform konsol!
https://www.youtube.com/watch?v=2-HER1xKQl4
**KEMASKINI: Video sudah dipadam oleh Warner Bros. Entertainment Interactive. Video dari sumber lain di bawah.
https://my.mixtape.moe/scyeev.mp4
Walaupun kononnya video ini adalah daripada versi awal game itu, apa yang kitorang dapat lihat – aspek gameplay, customisation dan rekaan dunia Harry Potter yang dipamerkan benar-benar menarik!
Mengikut ceritanya,game ini akan berlangsung di zaman abad ke 19 dan korang akan memainkan watak berbakat unik yang lewat diterima masuk ke Hogwarts School of Witchcraft and Wizardry. Korang akan sampai sebagai pelajar tahun ke-5 di Hogwarts yang berbakat magik. Seperti biasa, timbul kekacauan daripada Forbidden Forest dan Hogwarts dilanda masalah.
Berikut adalah beberapa ciri game ini nanti kononnya:

Customise karakter wizard korang semahunya
Terokai Hogwarts untuk menjadi 8 jenis Wizard yang berbeza
Pilih House korang – Gryffindor, Slytherin, Hufflepuff atau Ravenclaw
Berkawan di Hogwarts, singkap rahsianya dan pengaruhi perubahan dunia Wizard
Kawan yang dipilih di Hogwarts, akan menentukan karakter korang akan mengikuti cerita good or evil
Gunakan sistem magik dengan kepelbagaian jenis magiknya
Pelajari campuran potion dan cara-cara membuatnya
Temui haiwan-haiwan magik (fantastical beasts)
Terokai dunia open-world dan perangi Dark Wizards, Goblins dan macam-macam musuh mistik angker

Amacam? #BetulKeBohong? Sama-sama kita tunggu pengumuman rasmi nanti.


Tiada Lagi DLC Buat Zelda: Breath of The Wild – Game Ini Sudah Lengkap!

Zelda: BotW adalah game Zelda pertama yang menampilkan DLC!

Setelah beberapa siri DLC untuk Zelda: Breath of The Wild (BotW) telah dikeluarkan, Eiji Aonuma, producer game ini mengatakan kesemua DLC untuk game ini telah keluar dan lengkap!
Seperti yang dilaporkan sebelum ini, Zelda: BotW menampilkan DLC 1 – Master Trials dan DLC 2 – The Champions’ Ballad.
Encik Aonuma memberitahu perkara ini ketika ditemubual dalam satu sesi temubual oleh Famitsu. Dengan ini, lengkaplah sudah Zelda:Breath of The Wild. Oleh itu, kita tunggu siri Zelda yang seterusnya daripada mereka!


Artwork Baharu Game Multiplayer The Last of Us Diperlihatkan

Ini artwork terbaru game multiplayer The Last of Us yang sedang dibangunkan Naughty Dog.
Naughty Dog kata yang diorang akan dedahkan lebih banyak info pasal game ini pada tahun ini.
Tapi sehingga kini, diorang masih belum dedahkan judul rasmi dan tarikh pelancaran untuk game multiplayer ini.


Celcom Kini Menawarkan Pembelian Kredit PlayStation Network Melalui Talian Mereka

Satu lagi pilihan untuk korang mendapatkan kredit bagi platform gaming ini.

Celcom kini telah melancarkan pilihan kepada pelanggan talian mereka untuk membeli kredit PlayStation Network.
Dua pilihan yang disediakan oleh Celcom bagi para gamers PlayStation, iaitu nilai RM25 dengan harga RM30, dan nilai RM42 dengan harga RM50. Harus diingat, harga RM30 dan RM50 ini masih belum ditambah dengan GST. Harga sebenar yang perlu korang bayar adalah RM31.80 atau RM53.00.
Untuk membeli, korang boleh pergi ke link ini, dan pilih nilai yang mana ingin korang dapatkan. Ikuti setiap langkah yang diarahkan dan kredit tersebut akan dicaj ke akaun Celcom korang.

Secara jujur, ia satu harga yang agak kurang baik untuk para gamers sebenarnya. Selain menggunakan kad kredit atau kad debit terus di PlayStation Store, kami menyarankan agar korang membeli topup PSN di kedai 7-Eleven yang tidak mengenakan sebarang caj tambahan.
Selamat membeli-belah.
Terima kasih, Amanz.


Batman: Gotham Knights Diumumkan, Saksikan Trailer Yang Memaparkan Gameplay Co-Op

Setelah begitu banyak laporan yang muncul sebelum ini, sebuah game baharu yang berada dalam universe Batman telah diumumkan oleh WB Games Montreal semasa acara DC FanDome tengah malam tadi.
Berjudul Gotham Knights, ia telah memperlihatkan dua trailer, iaitu satu trailer sinematik berdurasi 4 minit lebih dan trailer gameplay berdurasi 7 minit lebih.
Trailer sinematik telah mendedahkan sedikit gambaran tentang apakah jalan cerita yang bakal disajikan dalam game ini nanti. Batman sudah mati. Kini empat wira Gotham akan menggalas tugas Batman untuk menyelmatkan bandar ini — iaitu Batgirl, Nightwing, Red Hood dan Robin.

Trailer gameplay telah memperlihatkan kepada kita gameplay Batgirl. Apa yang menarik ialah game ini nanti secara keseluruhannya akan boleh dimainkan secara solo atau online co-op dengan 2 pemain. Di pertengahan trailer, Batgirl telah disertai Robin, sekaligus memaparkan gameplay co-op. Trailer ditutup dengan kedua-dua hero ini berentap bersama untuk menumpaskan Mister Freeze.

Gotham Knights akan dilancarkan pada 2021 untuk PS5, PS4, Xbox Series X, Xbox One dan PC.


Tarikh Tayangan Filem Uncharted Berubah Lagi, Tapi Kali Ini Diawalkan

Pengumuman perubahan tarikh tayangan filem Uncharted seolah-olah acara bulanan pula. Walau bagaimanapun, perubahan kali ini ada sedikit kelainan kerana bukannya ditunda tetapi dipercepatkan.
Sony Pictures baru sahaja mengumumkan tarikh tayangan baharu untuk beberapa filem keluaran mereka akan datang. Untuk filem Uncharted, ia kini dijadualkan untuk keluar pada 16 Julai 2021, yang mana sebelum ini diletakkan pada 8 Oktober 2021, lapor Collider.
Sony mempercepatkan tarikh tayangan Uncharted ini dalam waktu yang sama mereka menundakan beberapa filem besar mereka. Antara filem yang ditunda ialah Spider-Man 3 (5 November 2021), sekuel Spider-Man: Into the Spider-Verse (7 October 2022), dan Doctor Strange and the Multiverse of Madness (25 Mac 2022).
Filem Uncharted ini akan diarahkan oleh Ruben Fleischer. Antara arahan yang mengangkat nama Fleischer ialah filem Zombieland dan Venom. Ia akan dibintangi oleh Tom Holland sebagai Nathan Drake dan Mark Wahlberg sebagai Sully, selain turut menampilkan Antonio Banderas, Sophia Ali dan Tati Gabrielle.


Minat Driveclub? Mungkin Korang Hendak Dapatkan PlayStation VR Nanti!

Pengalaman memandu yang lebih immersive! Khas untuk peminat-peminat Driveclub!

Driveclub VR ini menjanjikan aksi pandangan realistik di dalam kokpit kereta-kereta berkuasa tinggi melalui PlayStation VR di samping surround sound 3D audio yang mengagumkan! Di samping mengalami aksi di atas litar lumba, pemain bakal boleh menikmati kecantikan setiap rekaan estetik kenderaan ini dalam mode yang direka khas untuk PlayStation VR.
Driveclub VR akan diterbitkan sejajar dengan PlayStation VR iaitu pada 13 Oktober ini.
Sumber dari PlayStation Blog.
Kemaskini: Pengumuman ini telah ditarik dari PlayStation Blog kerana Evolution Studios telah dibubarkan oleh Sony. Namun begitu, bekas pekerja daripada studio tersebut telah berpindah ke Codemasters dan menyambung projek ini.


Peminat-Peminat Gran Turismo, Bersedia Untuk Berlumba Pada Oktober Nanti!

Turut mengumumkan edisi-edisi yang bakal dikeluarkan pada hari pelancaran kelak.

Kazunori Yamauchi dari Polyphony Digital telah mengumumkan bahawa game perlumbaan yang dinanti ramai, Gran Turismo Sport bakal menemui peminat-peminat pada 17 Oktober 2017 nanti. Setelah selesai sesi beta yang memuaskan tempohari, Polyphony Digital kini telah memasuki fasa terakhir Gran Turismo Sport.
Gran Turismo Sport menyediakan sebanyak 150 buah kenderaan untuk dilumba pada 20 lokasi yang berbeza. Litar-litar yang unik dan pelbagai ini dijangka akan memberi cabaran kepada peminat-peminat genre perlumbaan.

Berikut adalah info mengenai edisi-edisi yang bakal diterbitkan kelak:
Gran Turismo Sport (Standard Edition) – RM229

Disc bagi Gran Turismo Sport
DLC untuk pemilik awal (Akan memuatkan 3 kereta baru)

Gran Turismo Sport (Limited Edition) – RM269

Disc bagi Gran Turismo Sport
DLC untuk pemilik awal (Akan memuatkan 3 kereta baru)
DLC untuk pemilik Limited Edition (Akses awal kepada 8 buah kereta, 1 juta bagi matawang in-game, PS4 Avatars, Pek pelekat istimewa, Helmet)
Artbook
Steelbook

Gran Turismo Sport (Collector’s Edition) – RM499

Disc bagi Gran Turismo Sport
DLC untuk pemilik awal (Akan memuatkan 3 kereta baru)
DLC untuk pemilik Limited Edition (Akses awal kepada 8 buah kereta, 1 juta bagi matawang in-game, PS4 Avatars, Pek pelekat istimewa, Helmet)
Artbook
Steelbook
Model kereta bagi Nissan Concept 2020 Vision Gran Turismo

JomBaca: Stering Lumba Bagi Gran Turismo Sport Akan Dijual Pada Harga RM3,400


Game Terminator Sedang Dibangunkan, Open-World Survival Dengan Jalan Cerita Asli

Studio Nacon Milan telah mengumumkan bahawa game survival Terminator sedang berada dalam pembikinan semasa pertunjukan Nacon Connect.
Pendedahan itu didatangkan sekali dengan teaser trailer yang memaparkan robot Terminator dengan matanya yang merah menyala. Apa yang misteri tentang game terbaru ini adalah ia masih belum ada tajuk rasmi lagi. Buat masa sekarang, pembangun menggunakan nama Terminator Survival Project.

Game yang pernah dibangunkan oleh studio Nacon Milan sebelum ini ialah Rims Racing, sebuah game simulasi perlumbaan motorsikal. Namun secara umumnya, Nacon mempunyai banyak lagi game di bawah mereka.
Studio itu mengatakan bahawa game Terminator baharu itu akan berlatar belakangkan “post-apocalyptic open world” yang menampilkan jalan cerita asli yang dibina berdasarkan peristiwa filem-filem rasmi.
Pemain akan bermain sebagai salah seorang ahli dalam kumpulan survivor yang cuba berjuang untuk terus hidup dalam latar masa di antara Judgement Day dan penciptaan pihak penentang oleh John Connor.

Selain teaser trailer, terdapat juga sedikit artwork yang ditunjukkan dari laman web rasmi Nacon Milan. Artwork ini memaparkan dua orang survivor yang berlindung daripada dikesan oleh robot Terminator di bandar yang telah musnah.
Dari artwork ini mengatakan game ini “akan datang”. Tapi bilakah? Tidak pasti. Malah dalam teaser trailer juga mengatakan bahawa ini merupakan projek yang berada dalam pembangunan. Jadi perjalanan masih jauh.


Gran Turismo Sport: Edisi Preorder Dan Edisi Terhad Diumumkan!

Kalau rasa dah teringin nak berentap di litar lumba virtual, apa kata korang usha apa edisi yang ada supaya boleh menabung nanti!

Gran Turismo Sport (GT Sport) merupakan sebuah game racing yang sedang dibangunkan oleh Polyphony Digital. Ia berfokus kepada eSport dan telah mendapat sokongan daripada badan perlumbaan rasmi antarabangsa iaitu Fédération Internationale de l’Automobile (FIA).
Bagi sesiapa yang membuat preorder, GT Sport akan didatangkan dengan akses awal bagi 3 buah kereta iaitu:

Ford Mustang Group B Rally Car
Toyota FT-1 Vision GT Group 3
Peugeot 908 HDi FAP LMP1

Bagi mereka yang ingin membuat pembelian di PlayStation Store pula akan menerima beberapa item ekstra termasuk 3 buah kereta diatas iaitu:

Avatar yang bertemakan GT Sport
GT Sport Dynamic Theme
GT Credit bernilai $500,000

Gran Turismo Sport edisi terhad pula akan hadir dengan item-item berikut:

GT Sport Starter Pack yang memberikan pemain akses kepada 8 buah kereta
GT Credit bernilai $ 1,000,000
Livery Sticker Pack – Pek stiker untuk kereta lumba
30 buah avatar yang bertemakan GT Sport
Helmet lumba untuk menghias profil GT
Keluaran terhad steel case untuk GT Sport

GT Sport bakal menemui peminat pada 15 November kelak di PlayStation 4.
JomBaca: GT Sport Bakal Menggegar Dunia eSport!


Xbox Sedang Mencipta “Teknologi Microsoft Baru” Pada tahun Ini Dan Game-Game Eksklusif

Microsoft telah memaparkan beberapa buah game yang akan hadir pada tahun 2019 dalam post blog mereka. Microsoft juga menawarkan apa yang mereka panggil sebagai “hot tease” untuk apa yang peminat boleh jangkakan untuk masa-masa yang akan datang.

Game-game seperti Crackdown 3, Ori and the Will of the Wisps, Gears 5 dan Minecraft: Dungeons adalah antara game yang disebut. Ini juga merupakan tahun di mana Sea of Thieves akan mendapat kemaskini terbaru iaitu The Arena, yang menambah mode kompetitif.

Di samping game-game terbaru dari mereka, Microsoft juga berkata mereka sedang mencipta “teknologi Microsoft baru” sebagai sebahagian daripada cita-cita besar syarikat itu.
“Dan kami tidak sabar untuk tunjukkan kepada anda apa yang pasukan pembangunan Microsoft Studios sedang hasilkan. Kami sedang fokus kepada mengimplementasikan teknologi terbaru Microsoft, menawarkan kandungan untuk platform dan perkhidmatan baru seperti Xbox Game Pass dan mencipta game eksklusif kepada peminat kami. Kami sangat komited untuk mengembangkan francais Microsoft Studios kepada pemain yang suka untuk bermain kandungan eksklusif yang baru. Kami sangat teruja untuk melihat pasukan kami memaksimumkan potensi di Microsoft,” kata Microsoft.

Pada tahun lepas, Microsoft telah mendapatkan hak dari enam buah studio game dan meletakkan mereka di bawah satu bumbung. Di E3, Microsoft mengumumkan mereka mendapat studio seperti Playground Games (Forza Horizon), Compulsion Games (We Happy Few), Ninja Theory (Hellblade), dan Undead Labs (State of Decay). Di majlis X018 oleh Microsoft di Mexico City, Microsoft telah mengumumkan pengambilan Obsidian Entertainment (Fallout: New Vegas) dan inXile Entertainment (Wasteland 3). Untuk studio baru, pejabat The Initiative terletak di Los Angeles yang mana Christian Cantamessa, pereka dan penulis Red Dead Redemption berada di situ.
Microsoft juga sedang membangunkan perkhidmatan penstriman game yang mana membenarkan pemain bermain game Halo di telefon pintar. Sementara itu juga, syarikat itu sedang menghasilkan siri TV Halo dan filem Gears of War serta sedang menghasilkan beberapa konsol Xbox baru.
Sumber: Gamespot


Mod Kratos, Atreus Dalam The Last of Us Part II

@jomgamingmy Bila Kratos nyanyi sambil petik gitar untuk Atreus… #jomgaming #godofwar #godofwarragnarok #kratos #atreus #thelastofus #thelastofuspart2 #joel ♬ original sound – jomgamingmy – jomgamingmy


StarCraft Original Diberi Secara Percuma – Dapatkan Ia Pada Hujung Minggu Ini!

kaki-kaki CC, kaki-kaki RTS, kaki-kaki retro games, pastikan korang alami kembali pengalaman StarCraft yang menjadi fenomena pada zaman kanak-kanak korang.

Sebaik sahaja Blizzard mengumumkan StarCraft: Remastered baru-baru ini, Blizzard mengumumkan bahawa StarCraft: Brood War yang asal akan di-upgrade dan ianya adalah PERCUMA! Bukan free-to-play. Full game PERCUMA!

Upgrade 1.18 StarCraft: Brood War akan diterbitkan pada hujung minggu ini. Versi ini membaiki segala pepijat dan disertakan dengan penambahan baru, seperti membuat set key makro, rebind key, dan observer mode (macam spectator mode dalam Overwatch).
Versi ini juga mengimplementasi sistem anti-penipuan yang terkini dan sokongan untuk bermain StarCraft: Brood War ini pada operasi sistem baru seperti Windows 7, 8, 8.1, dan 10.

Pada masa ini, Blizzard menarik balik StarCraft yang berharga USD15 (~RM60) ini dari online store mereka dan akan menggantikannya dengan versi terbaru nanti secara percuma. Jadi kaki-kaki CC, kaki-kaki RTS, kaki-kaki game old-school, retro games, pastikan korang alami kembali pengalaman StarCraft yang menjadi fenomena pada zaman kanak-kanak korang. Hujung minggu nanti boleh download StarCraft di SINI.


League of Legends Dihalang Dimainkan Di Iran & Syria Atas Arahan Kerajaan Amerika Syarikat

Bertabahlah pemain-pemain setia League of Legends di Iran dan Syria.
Atas arahan kerajaan Amerika Syarikat, game MOBA yang cukup popular, League of Legends (LoL) telah dihalang dimainkan di Iran dan Syria. Halangan ini berikutan hubungan yang semakin tegang antara kedua-dua negara tersebut dengan Amerika Syarikat.
Menurut laporan Dot Esports, sejak 22 Jun lalu, pemain dari kedua-dua negara itu dilaporkan menerima mesej yang memaklumkan bahawa LoL telah dihalang di negara masing-masing berikutan sekatan dagang yang dikenakan oleh Amerika Syarikat. Pembangun LoL, Riot Games, yang berpangkalan di Amerika Syarikat, nampaknya tiada pilihan lain melainkan terpaksa mematuhi arahan tersebut.
Dalam satu post di forum LoL yang dikongsikan oleh pemain Iran, ini mesej yang diterima:
“Disebabkan undang-undang dan peraturan Amerika Syarikat, para pemain di negara kamu tidak boleh mengakses League of Legends pada waktu ini. Halangan seperti ini, mungkin boleh berubah, maka sekiranya dan apabila ia berlaku, kami tidak sabar untuk menyambut kamu ke dalam game semula.”

Amerika Syarikat sejak belakangan ini cukup garang dalam membuat sekatan-sekatan dalam pelbagai industri — antara yang menjadi perbualan global ialah perbalahan antara Amerika Syarikat dengan China melalui Huawei. Terkini, ini mungkin kali pertama kita melihat sesebuah video game online disekat atas faktor ketegangan yang berlaku antara negara.


Ninja Dedahkan Pernah Jana Lebih RM20 Juta Sebulan Melalui Fortnite Creator Code

Kita semua kenal Tyler “Ninja” Blevins sebagai seorang streamer yang telah menjana pendapatan cukup lumayan. Tetapi, betapa lumayan sebenarnya Ninja pernah jana?
Dalam satu sesi stream-nya terbaharu, Ninja telah mendedahkan yang beliau pernah memperoleh USD5 juta (sekitar RM20.62 juta) dalam satu bulan melalui Fortnite Creator Code. Walau bagaiamanapun, beliau tidak menyatakan bilakah bulan tersebut.
Korang boleh dengarkannya di bawah (terima kasih, Dexerto):

. @Ninja says he made $5 million in one month from his Fortnite Creator Code 👀 pic.twitter.com/DYq5lNRrQr— DEXERTO.COM (@Dexerto) May 13, 2021

Fortnite Creator Code adalah satu program yang diperkenalkan Epic Games — iaitu apabila mana-mana pemain membeli barangan dalam Fortnite, kemudian menggunakan kod streamer kegemaran mereka, streamer itu akan memperoleh 5 peratus daripada jumlah pembelian tersebut.
Ini merupakan satu program untuk membantu streamer menjana pendapatan setelah mereka banyak bermain/mempromosikan Fortnite.


Horizon Zero Dawn: The Frozen Wilds Membawa Anda Ke Kawasan Lebih Sejuk Di Northern Wasteland

DLC The Frozen Wilds membawa Aloy ke satu tempat baharu dalam peta besar Horizon Zero Dawn.

Guerilla Games baru sahaja mengeluarkan satu trailer menunjukkan pemandangan di sekitar kawasan bernama The Cut.
The Cut adalah hutan tebal bersalju terletak di bahagian utara Banuk yang memisahkan tempat penempatan Banuk. Bersedia untuk suhu sejuk sehingga ke tulang kering, berjumpa dengan robot dinosaur baru dan berpotensi untuk menemui suku kaum baru?
Selain itu, trailer menunjukkan pemandangan indah dingin penuh dengan tasik beku, gua penuh dengan ais batu, kawasan khemah Banuk dan pelbagai lokasi yang bakal diterokai oleh Aloy.

Horizon Zero Dawn: The Frozen Wilds bakal dikeluarkan pada 7 November 2017 berharga RM75. Diskaun istimewa diberikan kepada ahli PlayStation Plus sebanyak 20% untuk DLC ini.
Kepada yang belum berkesempatan bermain Horizon Zero Dawn, Guerilla Games turut menambahkan DLC The Frozen Wilds ini ke dalam Horizon Zero Dawn: Complete Edition bersama pelbagai barang in-game menarik bakal tiba pada 5 Disember 2017 ini.


TM Keluarkan Iklan Raya ‘Atuk Gamer’ Yang Melucukan – Atuk Pun Sempoi Main Game 24 Jam!

Saban tahun, kita akan disajikan dengan iklan-iklan raya yang sangat baik. Ada yang menyentuh hati, ada juga yang menggeletek hati.
Telekom Malaysia baru sahaja mengeluarkan iklan raya mereka, dan ia mungkin iklan yang paling melucukan dan paling unik untuk tahun ini.
TM Group membawakan tema seorang Atuk yang kaki game, sentiasa bermain game-nya di telefon pintar sehingga asyik dibebelkan oleh isterinya. Iklan ‘Atuk Gamer’ ini bertambah menarik apabila anak dan cucunya pulang beraya, dan Atuk yang menggunakan ID ‘L3jen’ ini bermain game bersama cucunya.
Apa yang paling menarik tentang iklan ini ialah ia membawa masuk pelbagai terma yang mungkin hanya akan difahami oleh gamer seperti farming, game chat, cover dan banyak lagi.
Korang tengoklah sendiri iklan raya yang sempoi ini:


Deus Ex Mankind Divided – Trailer Baru Dan Juga Collectors Edition!

Deus Ex: Mankind Divided sudah pun ada trailer terbaru mereka! Trailer yang berdurasi selama 6 minit ini memaparkan watak utama iaitu Adam Jensen di dalam menghadapi konflik di mana beliau dan orang yang senasib dengannya – memilik anggota badan robotic ataupun augmentations, diburu dan dibunuh dengan kejam.
JomBaca: Deus Ex: Mankind Divide Delay Sehingga 6 Bulan!
Di dalam trailer ini juga ditunjukkan kelengkapan terbaru Adam Jensen dengan senjata dan juga tangan bionic yang lebih canggih. Selain itu juga peminat boleh menyaksikan sedutan tempat tinggal Adam Jensen dan juga beberapa tempat di sekitar Eropah yang bakal menjadi landmark untuk game ini.
Jom kita layan dulu trailer terbaru Deus Ex: Mankind Divided – Trailer 101:

Hebat dan teruja, kan? Tapi bukan itu sahaja, Deus Ex: Mankind Divided juga akan tiba dengan Collector’s Edition!
BOXED EDITIONS (PlayStation®4, Xbox One, Windows PC)
Antara yang terdapat di dalam Deus Ex: Mankind Divided Collector’s Edition:

All Day-One Edition content
Figura Adam Jensen berukuran 9 inci
Artbook
Prism Box berwarna hitam emas
Steelbook

Collector’s edition ini dianggarkan berharga di dalam lingkungan RM 590 dan korang boleh dapatkan di kedai-kedai game yang terpilih.
Deus Ex: Mankind Divided akan berada dipasaran pada 23 Ogos 2016 untuk PlayStation 4, Xbox One dan juga PC. Korang juga boleh miliki season pass pada tarikh yang sama.
ADIOS!!


Civilization 6 Bakal Memperkenalkan Gameplay Baru Melalui “Districts”

Districts atau daerah-daerah ini akan mempengaruhi cara korang membina empayar didalam Civilization 6 nanti.

Sid Meier’s Civilization VI adalah siri terbaru untuk francais Civilization, sebuah siri yang telah menerima pelbagai anugerah dan pengiktirafan dengan hasil jualan berjumlah 33 juta unit. Civilization VI adalah sebuah game turn-based strategy dan pihak developer telah menyatakan mereka telah memberikan pelbagai perubahan pada Civilization VI untuk memberikan pengalaman segar dan mencabar.

Antara perubahan besar dalam Civilization 6 nanti antaranya ialah Districts, ia merupakan kawasan yang bakal mempengaruhi pembangunan, penyelidikan atau kebudayaan bandar utama. Districts akan mempunyai bangunan-bangunan unik seperti kampus yang boleh membantu menaikkan status Science bagi bandar korang. Districts ini juga mempunyai stats yang tersendiri dan bakal dipengaruhi dengan map. Sebagai contoh, kampus akan menerima kesan positif apabila dibina bersebelahan dengan kawasan bukit-bukau.
Civilization 6 akan menemui peminat pada 21 Oktober di PC.


Pengarah Filem Rasmi Uncharted Puji Filem Pendek Uncharted Rekaan Peminat Lakonan Nathan Fillion

Dapat pujian melambung.

Minggu lalu, kita telah disajikan dengan satu filem pendek Uncharted rekaan peminat (fan-made) yang cukup mengagumkan. Rata-rata penonton yang menyaksikan filem pendek ini sukakannya kerana ia membawakan pelbagai elemen Uncharted dengan baik serta lakonan mantap daripada Nathan Fillion.
Video berdurasi 15 minit itu pastinya turut mendapat perhatian pengarah filem rasmi Uncharted yang kini sedang dalam produksi. Bercakap kepada Bad Taste (via GameRant), Shawn Levy menyatakan yang filem pendek tersebut merupakan sebuah hasil yang menakjubkan dan penuh dengan kejutan. Beliau turut memuji pengarahnya, iaitu Allan Ungar, dengan berkata filem itu diarah dengan baik dan sangat melucukan.
Sebelum ini, pencipta siri Uncharted serta Naughty Dog juga telah memuji filem pendek ini.

Filem pendek tersebut merupakan karya yang sangat menghiburkan. Plot utama atau harta karun yang ingin dicari oleh Nathan Drake pada kali ini ialah harta karun yang terdapat dalam kapal Flor de la Mar, kapal yang mengangkut segala harta yang mereka dapati di Kota Melaka selepas Portugis menjarah kota pelabuhan Empayar Kesultanan Melayu yang agung itu.
Filem rasmi Uncharted pula kini sedang dalam produksi. Ia akan membawakan kepada kita Nathan Drake yang muda dan watak ikonik ini bakal dilakonkan oleh aktor terkenal Spider-Man, Tom Holland.


Until Dawn: Sekuel Akan Datang!

Nampaknya jualan game Until Dawn adalah sangat ohsem sehinggakan developer Supermassive Games sedang merancang masa depan siri tersebut!

Menurut temuramah yang dibuat oleh Playstation Lifestyle, jualan Until Dawn adalah diluar jangkaan tetapi jumlah sebenar jualan Until Dawn masih belum diketahui umum. Boss kepada Sony Entertainment turut menyatakan rasa puas hati dengan prestasi jualan game tersebut
Mungkin Supermassive Games akan menggunakan formula yang sama dan membaik-pulih kekurangan yang ada dalam Until Dawn.
Korang boleh baca review Boleh Beli or Boleh Blah: Until Dawn dari kami.
Penulis berharap genre survival horror seperti ini dapat dipopularkan semula seperti zaman Silent Hill dan Resident Evil 2.


Liverpool FC Lancarkan Jersi Ketiga Untuk Musim 2018/19 Melalui Video Dari PES 2019

Putih merah warnanya.

Musim 2018/19 Liga Perdana Inggeris bakal bermula kira-kira sebulan sahaja dari sekarang. Terbaru, Liverpool FC telah melancarkan jersi ketiga mereka untuk musim baru akan datang ini melalui satu video dari PES 2019, video game rasmi untuk pasukan dari Merseyside itu.
Segak bergaya dengan jersi berwarna putih merahnya, video tersebut memaparkan barisan kesebelasan utama Liverpool memasuki padang Anfield. Korang boleh saksikannya di bawah:

Giving our new 18/19 @NBFootball third kit the @officialpes treatment. 👌#ThisMeansMore @Konami 🔥https://t.co/JUMK3xvAuu pic.twitter.com/jafANR4Miw
— Liverpool FC (@LFC) July 12, 2018
PES 2019 akan dilancarkan di PC, PS4 dan Xbox One pada 30 Ogos ini.
JomBaca: Muka Hadapan PES 2019 Telah Dimuktamadkan, Lihat Philippe Coutinho Dan Rakan-Rakan Barcelona!

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


Belajar Masak Ayam Goreng KFC Dalam Pengalaman VR Oculus Rift

Belajar menembak sudah, belajar jadi Spiderman sudah, belajar jadi doktor pakar sudah – apa lagi agaknya yang belum kita saksikan dibawa ke dalam dunia realiti maya (VR)? Masak ayam goreng KFC!

Kentucky Fried Chicken atau lebih kita kenali dengan KFC telah membina sebuah pengalaman VR dengan kerjasama Oculus Rift, menurut laporan Eater.com. Pengalaman VR ini dilaporkan adalah program latihan yang diberikan kepada pekerja KFC bagi menyediakan hidangan ayam goreng dengan resipi asli.
Pengalaman VR ini dikatakan dalam suasana yang agak seram apabila Colonel Sanders kedengaran memberikan arahan untuk membuat ayam goreng ini dalam nada yang tegas. Kegagalan pemain untuk menyediakan ayam goreng seperti yang diarahkan akan menerima hukuman dikunci di dalam bilik itu buat selama-lamanya, ditemani Colonel Sanders.
Korang boleh saksikan video penuh aksi memasak ayam goreng KFC ini di bawah:

Apa perasaan korang sekiranya dapat bermain game ini? Adakah korang mampu menyediakan ayam goreng yang sedap sehingga menjilat jari?


ROCCAT Nyth: Bagi Mereka Yang Inginkan Kelainan Dan Fleksibiliti

Nyth direka oleh ROCCAT khas untuk gamers yang mahukan fleksibiliti dalam gaming mouse mereka. Apa maksudnya? JomBaca review kami mengenai gaming mouse ini.

Dalam beberapa tahun ini, teknologi dan pembaharuan dalam gaming mouse tidak banyak perbezaan dan pembaharuan. Namun begitu Nyth mampu memberikan pengalaman yang mengujakan bagi mereka yang mencubanya. Biar saya berterus-terang mengenai gaming mouse yang bernama ROCCAT Nyth ini, ia boleh dikatakan terletak dalam ranking terbaik bagi mouse yang boleh diubahsuai. Jadi, apa best sangat gaming mouse dari ROCCAT ni?
Spesifikasi Teknikal

Twin-Tech Laser Sensor R1 yang mempunyai 12000 dpi
50 G acceleration
1000 Hz polling rate
8 m kabel USB
72 MHz Turbo Core V2 32-bit Arm based MCU
1 ms response time
8 m/s (150 ips) single axis / 5.4 m/s (212 ips) both axis
576kB onboard memory
16-bit data channel

Ukuran / Berat

Lebar 7.8 cm
Ketinggian 4.4 cm
Panjang 12.9 cm
Berat 120 g

Keperluan Sistem

Windows® 8, Windows® 7, Windows® 10
USB 2.0 Port
Internet diperlukan untuk memuat turun driver dan software

Ada Apa Dengan ROCCAT Nyth?
ROCCAT Nyth memberikan pelbagai opsyen kepada pengguna.
ROCCAT telah menggunakan rekaan modular bagi pengguna tangan kanan pada Nyth. Rekaan modular ini memberikan grip yang lebih selesa kepada pengguna jika dibandingkan dengan Razer Ouroboros dan R.A.T keluaran Mad Catz.

Sama seperti ROCCAT Kiro, Nyth juga didatangkan dengan 2 pilihan panel bermagnet yang berlainan saiz. Tukar mengikut pilihan hati dan keselesaan masing-masing. Tiada kesukaran dalam proses penukaran ini – senang dan mudah.

Thumb Button Berlambak! Apa Best?
Antara konfigurasi paling diminati ketika menjalankan sesi review.
Rekaan dan konfigurasi thumb buttons pada Nyth benar-benar memberikan kejutan kepada saya ketika sesi percubaan. Ia diletakkan pada kawasan yang senang diakses malah selesa untuk ditekan. Pada setting default, Nyth memberi akses sebanyak 12 butang untuk thumb button.
Macam-macam jenis thumb button ada untuk pilihan korang. Extra side panel pon ada. Rambang mata!
Konfigurasi ini boleh ditukar dengan pelbagai opsyen seperti button yang lebih lebar atau blank button yang bertindak untuk tidak menggunakan butang tersebut dan jadikan ia sebagai kawasan untuk menggenggam. Thumb button pada Nyth juga mempunyai click yang memuaskan jika dibandingkan dengan kebanyakkan gaming mouse dalam pasaran.
Kotak penyimpanan yang disertakan ini memastikan aksesori korang tak hilang!
Tapi bagaimana pula jika korang mahukan thumb button tapi tak mahu sampai 12 butang? Swap dengan pantas tanpa perlu mencabut Nyth dari PC dan tukarkan kepada apa-apa rekaan dan konfigurasi yang korang ingini. Korang boleh reka dari tiada thumb button langsung hinggalah menggunakan semua 12 butang. Awesome kan!?
Swarm – Applikasi Awesome Untuk Nyth!
Dengan binaan hardware Nyth yang berkualiti, sudah pasti software yang setara kualitinya juga diperlukan. Barulah potensi sebenar Nyth dapat terserlah! Dengan software Swarm, korang mudah menukar settings Nyth kerana rekaan UI-nya mudah, senang difahami dan mesra pengguna.
Konfigurasi thumb button melalui Swarm juga adalah mudah. Ini kerana korang hanya perlu drag-and-drop konfigurasi yang diingini dan save! Tiada skill teknikal yang mendalam diperlukan kerana bantuan visual yang mudah difahami.
Pilih apa makro yang korang minat! Kalau tak ada, buat sendiri. Senang je beb!
Swarm juga memberikan korang membuat makro dengan mudah untuk pelbagai applikasi. Dari browsing, memainkan media hinggalah ke gaming. ROCCAT sendiri menyediakan beratus makro untuk digunakan oleh pengguna Nyth dan semua ini boleh diubahsuai mengikut keinginan masing-masing. Saya sendiri bukan pengguna makro tetapi mengetahui ada support sebegini dari pengeluar gaming mouse mengagumkan saya.
So, Boleh Beli or Boleh Blah!?
Pengalaman yang cukup memuaskan dengan ROCCAT Nyth.
Walaupun rekabentuk Nyth ini selesa dipegang, ia agak sedikit berat jika dibandingkan dengan kebanyakkan gaming mouse yang berada di pasaran. Ia juga mempunyai sensor setinggi 12,000 DPI yang agak overkill. Dalam review ini, saya sendiri menggunakan DPI sekitar 1800 hingga ke 2000 dan Nyth berfungsi dengan baik. Pada harga RM589.00, ROCCAT Nyth bukanlah dalam kategori gaming mouse yang murah tetapi korang inginkan sesuatu yang unik, mudah diubahsuai dan feeling PC master race – ROCCAT Nyth merupakan gaming mouse yang patut dimiliki.
BOLEH BLAH!
– Sedikit berat jika dibandingkan dengan kebanyakkan gaming mouse di pasaran.
– Harga agak tinggi, tidak mampu dimiliki oleh semua orang.
BOLEH BELI!
+ Rekaan yang selesa.
+ Thumb button yang banyak!
+ Thumb button yang boleh diubahsuai!
+ Software Swarm yang direka dengan baik untuk Nyth.
+ Penukaran button dan panel boleh lakukan dengan mudah.
So, amacam? Boleh Beli? Boleh Blah? Haa tepok dada tanyalah selera! Kalau nak order ROCCAT Nyth ini menerusi Gamers Hideout, korang boleh KLIK SINI!
*ROCCAT Nyth diedarkan oleh PLAY Interactive. Sebarang harga yang dinyatakan di dalam artikel ini adalah harga yang ditetapkan semasa penulisan artikel. Perubahan mungkin berlaku.